# Službeni list C 350/2014

| | ISSN 1977-1088 |
| --- | --- |
| Službeni list
  Europske unije | C 350 |
| | |
| Hrvatsko izdanje | Informacije i objave | Svezak 57.4. listopada 2014. |

ISSN 1977-1088

Službeni list

Europske unije

C 350

Hrvatsko izdanje

Informacije i objave

Svezak 57.4. listopada 2014.

---

| Obavijest br. | Sadržaj | Stranica |
| --- | --- | --- |
| | II   Informacije |
| | INFORMACIJE INSTITUCIJA, TIJELA, UREDA I AGENCIJA EUROPSKE UNIJE |
| | Europska komisija |
| 2014/C 350/01 | Neprotivljenje prijavljenoj koncentraciji (Predmet M.7364 – Blackstone / Lombard) (
  1
  ) | 1 |
| 2014/C 350/02 | Neprotivljenje prijavljenoj koncentraciji (Predmet M.7354 – ADM/WILD Flavors/WDI) (
  1
  ) | 1 |
| 2014/C 350/03 | Neprotivljenje prijavljenoj koncentraciji (Predmet M.7376 – Droege / Weltbild) (
  1
  ) | 2 |

Obavijest br.

Sadržaj

Stranica

II   Informacije

INFORMACIJE INSTITUCIJA, TIJELA, UREDA I AGENCIJA EUROPSKE UNIJE

Europska komisija

2014/C 350/01

Neprotivljenje prijavljenoj koncentraciji (Predmet M.7364 – Blackstone / Lombard) (
  1
  )

1

1

2014/C 350/02

Neprotivljenje prijavljenoj koncentraciji (Predmet M.7354 – ADM/WILD Flavors/WDI) (
  1
  )

1

1

2014/C 350/03

Neprotivljenje prijavljenoj koncentraciji (Predmet M.7376 – Droege / Weltbild) (
  1
  )

1

2

---

| | IV   Obavijesti |
| --- | --- |
| | OBAVIJESTI INSTITUCIJA, TIJELA, UREDA I AGENCIJA EUROPSKE UNIJE |
| | Vijeće |
| 2014/C 350/04 | Odluka Vijeća od 25. rujna 2014. o imenovanju jednog člana Upravnog odbora Europske agencije za kemikalije | 3 |
| | Europska komisija |
| 2014/C 350/05 | Tečajna lista eura | 4 |
| 2014/C 350/06 | Mišljenje Savjetodavnog odbora o ograničavajućim djelovanjima i vladajućem položaju sa sastanka od 28. travnja 2014. o nacrtu odluke u vezi s predmetom COMP/AT.39939 – Samsung – Provedba standardnih osnovnih patenata za UMTS – Izvjestitelj: Bugarska | 5 |
| 2014/C 350/07 | Završno izvješće službenika za usmene rasprave – Samsung – Provedba standardnih osnovnih patenata za UMTS (AT.39939) | 6 |
| 2014/C 350/08 | Sažetak Odluke Komisije od 29. travnja 2014. povezan s postupkom na temelju članka 102. Ugovora o funkcioniranju Europske unije i članka 54. Sporazuma o EGP-u (Predmet AT.39939 – Samsung – Provedba standardnih osnovnih patenata za UMTS) (priopćeno pod brojem dokumenta C(2014) 2891 završna verzija) | 8 |

IV   Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Vijeće

2014/C 350/04

Odluka Vijeća od 25. rujna 2014. o imenovanju jednog člana Upravnog odbora Europske agencije za kemikalije

3

Europska komisija

2014/C 350/05

Tečajna lista eura

4

2014/C 350/06

Mišljenje Savjetodavnog odbora o ograničavajućim djelovanjima i vladajućem položaju sa sastanka od 28. travnja 2014. o nacrtu odluke u vezi s predmetom COMP/AT.39939 – Samsung – Provedba standardnih osnovnih patenata za UMTS – Izvjestitelj: Bugarska

5

2014/C 350/07

Završno izvješće službenika za usmene rasprave – Samsung – Provedba standardnih osnovnih patenata za UMTS (AT.39939)

6

2014/C 350/08

Sažetak Odluke Komisije od 29. travnja 2014. povezan s postupkom na temelju članka 102. Ugovora o funkcioniranju Europske unije i članka 54. Sporazuma o EGP-u (Predmet AT.39939 – Samsung – Provedba standardnih osnovnih patenata za UMTS) (priopćeno pod brojem dokumenta C(2014) 2891 završna verzija)

(priopćeno pod brojem dokumenta C(2014) 2891 završna verzija)

8

---

| | V   Objave |
| --- | --- |
| | POSTUPCI U VEZI S PROVEDBOM ZAJEDNIČKE TRGOVINSKE POLITIKE |
| | Europska komisija |
| 2014/C 350/09 | Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih aluminijskih folija podrijetlom iz Brazila i Narodne Republike Kine | 11 |
| 2014/C 350/10 | Obavijest o isteku određenih antidampinških mjera | 22 |
| | POSTUPCI U VEZI S PROVEDBOM POLITIKE TRŽIŠNOG NATJECANJA |
| | Europska komisija |
| 2014/C 350/11 | Prethodna prijava koncentracije (Predmet M.7307 – Electricity Supply Board/Vodafone Ireland/JV) (
  1
  ) | 23 |
| | DRUGI AKTI |
| | Europska komisija |
| 2014/C 350/12 | Objava zahtjeva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode | 24 |

V   Objave

POSTUPCI U VEZI S PROVEDBOM ZAJEDNIČKE TRGOVINSKE POLITIKE

Europska komisija

2014/C 350/09

Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih aluminijskih folija podrijetlom iz Brazila i Narodne Republike Kine

11

2014/C 350/10

Obavijest o isteku određenih antidampinških mjera

22

POSTUPCI U VEZI S PROVEDBOM POLITIKE TRŽIŠNOG NATJECANJA

Europska komisija

2014/C 350/11

Prethodna prijava koncentracije (Predmet M.7307 – Electricity Supply Board/Vodafone Ireland/JV) (
  1
  )

1

23

DRUGI AKTI

Europska komisija

2014/C 350/12

Objava zahtjeva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

24

---

| | |
| --- | --- |
| | (1)   Tekst značajan za EGP |

---

(1)   Tekst značajan za EGP

1

| HR | |
| --- | --- |

HR

---

II Informacije

INFORMACIJE INSTITUCIJA, TIJELA, UREDA I AGENCIJA EUROPSKE UNIJE

Europska komisija

| 4.10.2014 | HR | Službeni list Europske unije | C 350/1 |
| --- | --- | --- | --- |

4.10.2014

HR

Službeni list Europske unije

C 350/1

---

Neprotivljenje prijavljenoj koncentraciji

(Predmet M.7364 – Blackstone / Lombard)

(Tekst značajan za EGP)

(2014/C 350/01)

Dana 26. rujna 2014. Komisija je donijela odluku da se ne protivi prethodno spomenutoj prijavljenoj koncentraciji te je ocijenila da je ona sukladna s unutarnjim tržištem. Odluka se temelji na članku 6. stavku 1. točki (b) Uredbe Vijeća (EZ) br. 139/2004 (1). Puni tekst odluke dostupan je samo na engleskom jeziku, a objavit će se nakon što se iz njega uklone sve moguće poslovne tajne. Odluka će biti dostupna:

| — | na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru, |
| --- | --- |

—

na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru,

| — | u elektroničkom obliku na internetskoj stranici EUR-Lexa (http://eur-lex.europa.eu/homepage.html?locale=hr) pod brojem dokumenta 32014M7364. EUR-Lex omogućuje mrežni pristup europskom zakonodavstvu. |
| --- | --- |

—

u elektroničkom obliku na internetskoj stranici EUR-Lexa (http://eur-lex.europa.eu/homepage.html?locale=hr) pod brojem dokumenta 32014M7364. EUR-Lex omogućuje mrežni pristup europskom zakonodavstvu.

---

(1)  SL L 24, 29.1.2004., str. 1.

---

| 4.10.2014 | HR | Službeni list Europske unije | C 350/1 |
| --- | --- | --- | --- |

4.10.2014

HR

Službeni list Europske unije

C 350/1

---

Neprotivljenje prijavljenoj koncentraciji

(Predmet M.7354 – ADM/WILD Flavors/WDI)

(Tekst značajan za EGP)

(2014/C 350/02)

Dana 19. rujna 2014. Komisija je donijela odluku da se ne protivi prethodno spomenutoj prijavljenoj koncentraciji te je ocijenila da je ona sukladna s unutarnjim tržištem. Odluka se temelji na članku 6. stavku 1. točki (b) Uredbe Vijeća (EZ) br. 139/2004 (1). Puni tekst odluke dostupan je samo na engleskom jeziku, a objavit će se nakon što se iz njega uklone sve moguće poslovne tajne. Odluka će biti dostupna:

| — | na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru, |
| --- | --- |

—

na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru,

| — | u elektroničkom obliku na internetskim stranicama EUR-Lexa (http://eur-lex.europa.eu/homepage.html?locale=hr) pod brojem dokumenta 32014M7354. EUR-Lex omogućuje mrežni pristup europskom zakonodavstvu. |
| --- | --- |

—

u elektroničkom obliku na internetskim stranicama EUR-Lexa (http://eur-lex.europa.eu/homepage.html?locale=hr) pod brojem dokumenta 32014M7354. EUR-Lex omogućuje mrežni pristup europskom zakonodavstvu.

---

(1)  SL L 24, 29.1.2004., str. 1.

---

| 4.10.2014 | HR | Službeni list Europske unije | C 350/2 |
| --- | --- | --- | --- |

4.10.2014

HR

Službeni list Europske unije

C 350/2

---

Neprotivljenje prijavljenoj koncentraciji

(Predmet M.7376 – Droege / Weltbild)

(Tekst značajan za EGP)

(2014/C 350/03)

Dana 24. rujna 2014. Komisija je donijela odluku da se ne protivi prethodno spomenutoj prijavljenoj koncentraciji te je ocijenila da je ona sukladna s unutarnjim tržištem. Odluka se temelji na članku 6. stavku 1. točki (b) Uredbe Vijeća (EZ) br. 139/2004 (1). Puni tekst odluke dostupan je samo na njemačkom jeziku, a objavit će se nakon što se iz njega uklone sve moguće poslovne tajne. Odluka će biti dostupna:

| — | na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru, |
| --- | --- |

—

na internetskoj stranici Komisije posvećenoj tržišnom natjecanju, u odjeljku za koncentracije (http://ec.europa.eu/competition/mergers/cases/). Odluke o spajanju mogu se pretraživati na različite načine, među ostalim po trgovačkom društvu, broju predmeta, datumu i sektoru,

| — | u elektroničkom obliku na internetskoj stranici EUR-Lexa (http://eur-lex.europa.eu/homepage.html?locale=hr) pod brojem dokumenta 32014M7376. EUR-Lex omogućuje mrežni pristup europskom zakonodavstvu. |
| --- | --- |

—

u elektroničkom obliku na internetskoj stranici EUR-Lexa (http://eur-lex.europa.eu/homepage.html?locale=hr) pod brojem dokumenta 32014M7376. EUR-Lex omogućuje mrežni pristup europskom zakonodavstvu.

---

(1)  SL L 24, 29.1.2004., str. 1.

---

IV Obavijesti

OBAVIJESTI INSTITUCIJA, TIJELA, UREDA I AGENCIJA EUROPSKE UNIJE

Vijeće

| 4.10.2014 | HR | Službeni list Europske unije | C 350/3 |
| --- | --- | --- | --- |

4.10.2014

HR

Službeni list Europske unije

C 350/3

---

ODLUKA VIJEĆA

od 25. rujna 2014.

o imenovanju jednog člana Upravnog odbora Europske agencije za kemikalije

(2014/C 350/04)

VIJEĆE EUROPSKE UNIJE,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94, kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 79.,

budući da:

| (1) | Člankom 79. Uredbe (EZ) br. 1907/2006 predviđa se da bi svaka država članica trebala imenovati člana Upravnog odbora Europske agencije za kemikalije te da bi Vijeće kao članove Upravnog odbora Europske agencije za kemikalije trebalo imenovati po jednog predstavnika iz svake države članice. |
| --- | --- |

(1)

Člankom 79. Uredbe (EZ) br. 1907/2006 predviđa se da bi svaka država članica trebala imenovati člana Upravnog odbora Europske agencije za kemikalije te da bi Vijeće kao članove Upravnog odbora Europske agencije za kemikalije trebalo imenovati po jednog predstavnika iz svake države članice.

| (2) | Republika Hrvatska postala je članicom Europske unije 1. srpnja 2013. |
| --- | --- |

(2)

Republika Hrvatska postala je članicom Europske unije 1. srpnja 2013.

| (3) | Hrvatska Vlada uputila je imenovanje za svojeg predstavnika koji bi trebao biti imenovan na razdoblje od četiri godine, |
| --- | --- |

(3)

Hrvatska Vlada uputila je imenovanje za svojeg predstavnika koji bi trebao biti imenovan na razdoblje od četiri godine,

DONIJELO JE OVU ODLUKU:

Članak 1.

G. Bojan VIDOVIĆ, državljanin Hrvatske, rođen 22. svibnja 1976., imenuje se članom Upravnog odbora Europske agencije za kemikalije za razdoblje od 25. rujna 2014. do 26. rujna 2018.

Članak 2.

Ova Odluka stupa na snagu na dan donošenja.

Sastavljeno u Bruxellesu 25. rujna 2014.

Za Vijeće

Predsjednica

F. GUIDI

---

(1)  SL L 396, 30.12.2006., str. 1.

1

---

Europska komisija

| 4.10.2014 | HR | Službeni list Europske unije | C 350/4 |
| --- | --- | --- | --- |

4.10.2014

HR

Službeni list Europske unije

C 350/4

---

Tečajna lista eura (1)

3. listopada 2014.

(2014/C 350/05)

1 euro =

| | Valuta | Tečaj |
| --- | --- | --- |
| USD | američki dolar | 1,2616 |
| JPY | japanski jen | 137,46 |
| DKK | danska kruna | 7,4441 |
| GBP | funta sterlinga | 0,78525 |
| SEK | švedska kruna | 9,1122 |
| CHF | švicarski franak | 1,2089 |
| ISK | islandska kruna | |
| NOK | norveška kruna | 8,1785 |
| BGN | bugarski lev | 1,9558 |
| CZK | češka kruna | 27,479 |
| HUF | mađarska forinta | 309,17 |
| LTL | litavski litas | 3,4528 |
| PLN | poljski zlot | 4,1789 |
| RON | rumunjski novi leu | 4,4108 |
| TRY | turska lira | 2,8755 |
| AUD | australski dolar | 1,4415 |
| CAD | kanadski dolar | 1,4108 |
| HKD | hongkonški dolar | 9,7900 |
| NZD | novozelandski dolar | 1,6054 |
| SGD | singapurski dolar | 1,6090 |
| KRW | južnokorejski von | 1 338,63 |
| ZAR | južnoafrički rand | 14,2021 |
| CNY | kineski renminbi-juan | 7,7445 |
| HRK | hrvatska kuna | 7,6390 |
| IDR | indonezijska rupija | 15 388,82 |
| MYR | malezijski ringit | 4,1201 |
| PHP | filipinski pezo | 56,609 |
| RUB | ruski rubalj | 50,1813 |
| THB | tajlandski baht | 41,028 |
| BRL | brazilski real | 3,1441 |
| MXN | meksički pezo | 16,9048 |
| INR | indijska rupija | 77,9877 |

Valuta

Tečaj

USD

američki dolar

1,2616

JPY

japanski jen

137,46

DKK

danska kruna

7,4441

GBP

funta sterlinga

0,78525

SEK

švedska kruna

9,1122

CHF

švicarski franak

1,2089

ISK

islandska kruna

NOK

norveška kruna

8,1785

BGN

bugarski lev

1,9558

CZK

češka kruna

27,479

HUF

mađarska forinta

309,17

LTL

litavski litas

3,4528

PLN

poljski zlot

4,1789

RON

rumunjski novi leu

4,4108

TRY

turska lira

2,8755

AUD

australski dolar

1,4415

CAD

kanadski dolar

1,4108

HKD

hongkonški dolar

9,7900

NZD

novozelandski dolar

1,6054

SGD

singapurski dolar

1,6090

KRW

južnokorejski von

1 338,63

ZAR

južnoafrički rand

14,2021

CNY

kineski renminbi-juan

7,7445

HRK

hrvatska kuna

7,6390

IDR

indonezijska rupija

15 388,82

MYR

malezijski ringit

4,1201

PHP

filipinski pezo

56,609

RUB

ruski rubalj

50,1813

THB

tajlandski baht

41,028

BRL

brazilski real

3,1441

MXN

meksički pezo

16,9048

INR

indijska rupija

77,9877

---

(1)  Izvor: referentna tečajna lista koju objavljuje ESB.

---

| 4.10.2014 | HR | Službeni list Europske unije | C 350/5 |
| --- | --- | --- | --- |

4.10.2014

HR

Službeni list Europske unije

C 350/5

---

Mišljenje Savjetodavnog odbora o ograničavajućim djelovanjima i vladajućem položaju sa sastanka od 28. travnja 2014. o nacrtu odluke u vezi s predmetom COMP/AT.39939 – Samsung – Provedba standardnih osnovnih patenata za UMTS

Izvjestitelj: Bugarska

(2014/C 350/06)

| 1. | Savjetodavni odbor slaže se s Komisijinom ocjenom iznesenom u nacrtu odluke, koja mu je priopćena 11. travnja 2014. na temelju članka 102. Ugovora o funkcioniranju Europske unije i članka 54. Sporazuma o EGP-u. |
| --- | --- |

1.

Savjetodavni odbor slaže se s Komisijinom ocjenom iznesenom u nacrtu odluke, koja mu je priopćena 11. travnja 2014. na temelju članka 102. Ugovora o funkcioniranju Europske unije i članka 54. Sporazuma o EGP-u.

| 2. | Savjetodavni odbor slaže se s Komisijom da se postupak može zaključiti na temelju odluke u skladu s člankom 9. stavkom 1. Uredbe (EZ) br. 1/2003. |
| --- | --- |

2.

Savjetodavni odbor slaže se s Komisijom da se postupak može zaključiti na temelju odluke u skladu s člankom 9. stavkom 1. Uredbe (EZ) br. 1/2003.

| 3. | Savjetodavni odbor slaže se s Komisijom da su obveze koje je ponudio Samsung prikladne, potrebne i razmjerne kako bi se otklonila zabrinutost koju je Komisija iznijela u obavijesti o utvrđenim činjenicama. |
| --- | --- |

3.

Savjetodavni odbor slaže se s Komisijom da su obveze koje je ponudio Samsung prikladne, potrebne i razmjerne kako bi se otklonila zabrinutost koju je Komisija iznijela u obavijesti o utvrđenim činjenicama.

| 4. | Savjetodavni odbor slaže se s Komisijom da, s obzirom na obveze koje je ponudio Samsung, više nema osnove za djelovanje Komisije, ne dovodeći u pitanje članak 9. stavak 2. Uredbe (EZ) br. 1/2003. |
| --- | --- |

4.

Savjetodavni odbor slaže se s Komisijom da, s obzirom na obveze koje je ponudio Samsung, više nema osnove za djelovanje Komisije, ne dovodeći u pitanje članak 9. stavak 2. Uredbe (EZ) br. 1/2003.

| 5. | Savjetodavni odbor preporučuje da se njegovo mišljenje objavi u Službenom listu Europske unije. |
| --- | --- |

5.

Savjetodavni odbor preporučuje da se njegovo mišljenje objavi u Službenom listu Europske unije.

---

| 4.10.2014 | HR | Službeni list Europske unije | C 350/6 |
| --- | --- | --- | --- |

4.10.2014

HR

Službeni list Europske unije

C 350/6

---

Završno izvješće službenika za usmene rasprave (1)

Samsung – Provedba standardnih osnovnih patenata za UMTS

(AT.39939)

(2014/C 350/07)

| (1) | Nakon ex officio istražnog postupka Komisija je 30. siječnja 2012. pokrenula postupak u smislu članka 11. stavka 6. Uredbe (EZ) br. 1/2003 (2) i članka 2. stavka 1. Uredbe (EZ) br. 773/2004 (3) protiv poduzeća Samsung Electronics Co., Ltd., Samsung Electronics France, Samsung Electronics GmbH, Samsung Electronics Holding GmbH i Samsung Electronics Italia s.p.a. (zajednički „Samsung”). |
| --- | --- |

(1)

Nakon ex officio istražnog postupka Komisija je 30. siječnja 2012. pokrenula postupak u smislu članka 11. stavka 6. Uredbe (EZ) br. 1/2003 (2) i članka 2. stavka 1. Uredbe (EZ) br. 773/2004 (3) protiv poduzeća Samsung Electronics Co., Ltd., Samsung Electronics France, Samsung Electronics GmbH, Samsung Electronics Holding GmbH i Samsung Electronics Italia s.p.a. (zajednički „Samsung”).

| (2) | Komisija je 21. prosinca 2012. donijela obavijest o utvrđenim činjenicama u kojoj je izrazila preliminarno mišljenje da se, zbog činjenice da je Samsung bez objektivnog opravdanja pred sudovima različitih država članica zatražio privremenu i trajnu sudsku zabranu protiv poduzeća Apple Inc. („Apple”) na temelju svojih standardnih osnovnih patenata („SOP”) koji se odnose na univerzalni sustav pokretnih telekomunikacija (UMTS), utvrđuje zabrinutost u pogledu narušavanja tržišnog natjecanja na temelju članka 102. UFEU-a i članka 54. Sporazuma o EGP-u. |
| --- | --- |

(2)

Komisija je 21. prosinca 2012. donijela obavijest o utvrđenim činjenicama u kojoj je izrazila preliminarno mišljenje da se, zbog činjenice da je Samsung bez objektivnog opravdanja pred sudovima različitih država članica zatražio privremenu i trajnu sudsku zabranu protiv poduzeća Apple Inc. („Apple”) na temelju svojih standardnih osnovnih patenata („SOP”) koji se odnose na univerzalni sustav pokretnih telekomunikacija (UMTS), utvrđuje zabrinutost u pogledu narušavanja tržišnog natjecanja na temelju članka 102. UFEU-a i članka 54. Sporazuma o EGP-u.

| (3) | Samsungu je 21. prosinca 2012. dopušten pristup spisu pristupom odgovarajućem DVD-u. Samsung je 22. ožujka 2013. podnio pismeno očitovanje na obavijest o utvrđenim činjenicama nakon što je Glavna uprava za tržišno natjecanje („GU za tržišno natjecanje”) produžila početni rok za 10 tjedana. |
| --- | --- |

(3)

Samsungu je 21. prosinca 2012. dopušten pristup spisu pristupom odgovarajućem DVD-u. Samsung je 22. ožujka 2013. podnio pismeno očitovanje na obavijest o utvrđenim činjenicama nakon što je Glavna uprava za tržišno natjecanje („GU za tržišno natjecanje”) produžila početni rok za 10 tjedana.

| (4) | Na njihov zahtjev odlučio sam u skladu s člankom 5. stavkom 2. Odluke 2011/695/EU saslušati poduzeća Apple, HTC Corporation, Nokia GmbH i Google Inc. kao zainteresirane treće osobe. Još je jedno poduzeće zatražilo saslušanje kao zainteresirana treća osoba. Međutim, smatrao sam da to poduzeće nije dokazalo da je na njega dostatno utjecalo postupanje koje je predmet postupka te ono nije ni stvarni ni mogući stjecatelj licencije Samsunga u odnosu na njegove SOP-ove za UMTS. |
| --- | --- |

(4)

Na njihov zahtjev odlučio sam u skladu s člankom 5. stavkom 2. Odluke 2011/695/EU saslušati poduzeća Apple, HTC Corporation, Nokia GmbH i Google Inc. kao zainteresirane treće osobe. Još je jedno poduzeće zatražilo saslušanje kao zainteresirana treća osoba. Međutim, smatrao sam da to poduzeće nije dokazalo da je na njega dostatno utjecalo postupanje koje je predmet postupka te ono nije ni stvarni ni mogući stjecatelj licencije Samsunga u odnosu na njegove SOP-ove za UMTS.

| (5) | Nakon što je prihvaćena prijava Applea kao zainteresirane treće osobe, Glavna uprava za tržišno natjecanje obavijestila je Samsung da će Appleu dostaviti primjerak obavijesti o utvrđenim činjenicama koji nije povjerljiv te je u skladu s time zatražila od Samsunga da odredi poslovne tajne i ostale povjerljive informacije. Samsung mi je dostavio određene zahtjeve za povjerljivost koje je Glavna uprava za tržišno natjecanje odbila, a koji se odnose na odlomke iz obavijesti o utvrđenim činjenicama u kojima se iznose preliminarni nalazi Komisije i Samsungova obrambena strategija. Samsung je tvrdio da bi se iznošenjem tih odlomaka Appleu ugrozio integritet Komisijinog istražnog postupka, Samsungovo pravo na obranu i pretpostavka nedužnosti na koju Samsung ima pravo. |
| --- | --- |

(5)

Nakon što je prihvaćena prijava Applea kao zainteresirane treće osobe, Glavna uprava za tržišno natjecanje obavijestila je Samsung da će Appleu dostaviti primjerak obavijesti o utvrđenim činjenicama koji nije povjerljiv te je u skladu s time zatražila od Samsunga da odredi poslovne tajne i ostale povjerljive informacije. Samsung mi je dostavio određene zahtjeve za povjerljivost koje je Glavna uprava za tržišno natjecanje odbila, a koji se odnose na odlomke iz obavijesti o utvrđenim činjenicama u kojima se iznose preliminarni nalazi Komisije i Samsungova obrambena strategija. Samsung je tvrdio da bi se iznošenjem tih odlomaka Appleu ugrozio integritet Komisijinog istražnog postupka, Samsungovo pravo na obranu i pretpostavka nedužnosti na koju Samsung ima pravo.

| (6) | U odluci u skladu s člankom 8. stavkom 2. Odluke 2011/695/EU odbio sam Samsungove zahtjeve zbog sljedećih razloga. Budući da je obavijest o utvrđenim činjenicama privremene naravi, iznošenje Komisijinih privremenih nalaza Appleu ne bi onemogućilo Komisiju da promijeni utvrđene činjenice u korist Samsunga u kasnijoj fazi postupka niti bi Samsungu bilo uskraćeno pravo na saslušanje u pogledu činjeničnih i pravnih elemenata iz obavijesti o utvrđenim činjenicama. I u slučaju da Apple iznese Komisijine preliminarne nalaze pred nacionalnim sudovima, sudovi bi morali uzeti u obzir privremenu narav obavijesti o utvrđenim činjenicama te u skladu s primjenjivim pravilima postupka osigurati zaštitu Samsungova prava na obranu u okviru nacionalnih postupaka (4). Nadalje, ako bi zbog iznošenja spornih odlomaka Apple uložio bilo koju primjedbu koju bi Komisija namjeravala koristiti u postupku, Samsungu bi se omogućio pristup tim primjedbama ili njihovim relevantnim dijelovima te bi mu se omogućilo da se pismeno i/ili usmeno očituje. |
| --- | --- |

(6)

U odluci u skladu s člankom 8. stavkom 2. Odluke 2011/695/EU odbio sam Samsungove zahtjeve zbog sljedećih razloga. Budući da je obavijest o utvrđenim činjenicama privremene naravi, iznošenje Komisijinih privremenih nalaza Appleu ne bi onemogućilo Komisiju da promijeni utvrđene činjenice u korist Samsunga u kasnijoj fazi postupka niti bi Samsungu bilo uskraćeno pravo na saslušanje u pogledu činjeničnih i pravnih elemenata iz obavijesti o utvrđenim činjenicama. I u slučaju da Apple iznese Komisijine preliminarne nalaze pred nacionalnim sudovima, sudovi bi morali uzeti u obzir privremenu narav obavijesti o utvrđenim činjenicama te u skladu s primjenjivim pravilima postupka osigurati zaštitu Samsungova prava na obranu u okviru nacionalnih postupaka (4). Nadalje, ako bi zbog iznošenja spornih odlomaka Apple uložio bilo koju primjedbu koju bi Komisija namjeravala koristiti u postupku, Samsungu bi se omogućio pristup tim primjedbama ili njihovim relevantnim dijelovima te bi mu se omogućilo da se pismeno i/ili usmeno očituje.

| (7) | Samsung je 27. rujna 2013. predložio preuzimanje obveza kako bi otklonio zabrinutost Komisije. Komisija je 18. listopada 2013. objavila obavijest u skladu s člankom 27. stavkom 4. Uredbe (EZ) br. 1/2003 (5) i primila odgovore od 18 zainteresiranih trećih osoba. Samsung je 3. veljače 2014. podnio revidirane obveze. |
| --- | --- |

(7)

Samsung je 27. rujna 2013. predložio preuzimanje obveza kako bi otklonio zabrinutost Komisije. Komisija je 18. listopada 2013. objavila obavijest u skladu s člankom 27. stavkom 4. Uredbe (EZ) br. 1/2003 (5) i primila odgovore od 18 zainteresiranih trećih osoba. Samsung je 3. veljače 2014. podnio revidirane obveze.

| (8) | Revidirane obveze koje je Samsung ponudio obvezujuće su za Samsung na temelju nacrta odluke te se u odluci zaključuje da zbog tih obveza nema više osnove za djelovanje te da se stoga postupak u ovom predmetu može zaključiti. |
| --- | --- |

(8)

Revidirane obveze koje je Samsung ponudio obvezujuće su za Samsung na temelju nacrta odluke te se u odluci zaključuje da zbog tih obveza nema više osnove za djelovanje te da se stoga postupak u ovom predmetu može zaključiti.

| (9) | Ni od koje strane nisam primio zahtjev ili pritužbu u pogledu postupka povezanog s podnesenim obvezama (6). |
| --- | --- |

(9)

Ni od koje strane nisam primio zahtjev ili pritužbu u pogledu postupka povezanog s podnesenim obvezama (6).

| (10) | S obzirom na sve navedeno smatram da je svim stranama omogućeno djelotvorno ostvarenje njihovih postupovnih prava. |
| --- | --- |

(10)

S obzirom na sve navedeno smatram da je svim stranama omogućeno djelotvorno ostvarenje njihovih postupovnih prava.

Bruxelles, 28. travnja 2014.

Wouter WILS

---

(1)  U skladu s člancima 16. i 17. Odluke 2011/695/EU predsjednika Europske komisije od 13. listopada 2011. o funkciji i opisu posla službenika za usmene rasprave u određenim postupcima tržišnog natjecanja (SL L 275, 20.10.2011., str. 29.).

1

(2)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL L 1, 4.1.2003., str. 1.).

2

(3)  Uredba Komisije (EZ) br. 773/2004 od 7. travnja 2004. o postupcima koje Komisija vodi na temelju članaka 81. i 82. Ugovora o EZ-u (SL L 123, 27.4.2004., str. 18.).

3

(4)  Predmet T-353/94 Postbank protiv Komisije [995] str. II-921, točka 72.

4

Postbank protiv Komisije

(5)  Komunikacija Komisije objavljena u skladu s člankom 27. stavkom 4. Uredbe Vijeća (EZ) br. 1/2003 u predmetu AT.39939/Samsung – Primjena standardnih osnovnih patenata za UMTS (SL C 302, 18.10.2013., str. 14.).

5

(6)  U skladu s člankom 15. stavkom 1. Odluke 2011/695/EU, stranke u postupku koje nude preuzimanje obveza u skladu s člankom 9. Uredbe (EZ) br. 1/2003 mogu se obratiti službeniku za usmene rasprave u svakoj fazi postupka kako bi osigurale djelotvorno ostvarenje svojih postupovnih prava.

6

---

| 4.10.2014 | HR | Službeni list Europske unije | C 350/8 |
| --- | --- | --- | --- |

4.10.2014

HR

Službeni list Europske unije

C 350/8

---

Sažetak Odluke Komisije

od 29. travnja 2014.

povezan s postupkom na temelju članka 102. Ugovora o funkcioniranju Europske unije i članka 54. Sporazuma o EGP-u

(Predmet AT.39939 – Samsung – Provedba standardnih osnovnih patenata za UMTS)

(priopćeno pod brojem dokumenta C(2014) 2891 završna verzija)

(Vjerodostojan je samo tekst na engleskom jeziku)

(2014/C 350/08)

Komisija je 29. travnja 2014. donijela odluku u vezi s postupkom na temelju članka 102. Ugovora o funkcioniranju Europske unije i članka 54. Sporazuma o EGP-u. U skladu s odredbama članka 30. Uredbe Vijeća (EZ) br. 1/2003
   (1), Komisija u ovom sažetku objavljuje imena stranaka i glavni sadržaj odluke, uzimajući u obzir zakoniti interes poduzetnika da štite svoje poslovne tajne.

1.   Uvod

| (1) | Odluka u skladu s člankom 9. Uredbe (EZ) br. 1/2003 („Odluka”) upućena je poduzećima Samsung Electronics Co., Ltd., Samsung Electronics France, Samsung Electronics GmbH, Samsung Electronics Holding GmbH i Samsung Electronics Italia SpA (zajednički „Samsung”). Samsung je ponudio obveze kako bi se otklonila zabrinutost u narušavanje tržišnog natjecanja koja se odnosi na činjenicu da je Samsung pred sudovima različitih država članica zatražio privremenu i trajnu sudsku zabranu protiv poduzeća Apple Inc. („Apple”) na temelju svojih standardnih osnovnih patenata („SOP”) za UMTS (2) koje se obvezao licencirati na temelju poštenih, razumnih i nediskriminirajućih („FRAND”) uvjeta tijekom postupka utvrđivanja normi u Europskom institutu za telekomunikacijske norme („ETSI”). Na temelju Odluke te su obveze pravno obvezujuće za Samsung. |
| --- | --- |

(1)

Odluka u skladu s člankom 9. Uredbe (EZ) br. 1/2003 („Odluka”) upućena je poduzećima Samsung Electronics Co., Ltd., Samsung Electronics France, Samsung Electronics GmbH, Samsung Electronics Holding GmbH i Samsung Electronics Italia SpA (zajednički „Samsung”). Samsung je ponudio obveze kako bi se otklonila zabrinutost u narušavanje tržišnog natjecanja koja se odnosi na činjenicu da je Samsung pred sudovima različitih država članica zatražio privremenu i trajnu sudsku zabranu protiv poduzeća Apple Inc. („Apple”) na temelju svojih standardnih osnovnih patenata („SOP”) za UMTS (2) koje se obvezao licencirati na temelju poštenih, razumnih i nediskriminirajućih („FRAND”) uvjeta tijekom postupka utvrđivanja normi u Europskom institutu za telekomunikacijske norme („ETSI”). Na temelju Odluke te su obveze pravno obvezujuće za Samsung.

2.   Postupak

| (2) | Komisija je 30. siječnja 2012. pokrenula postupak protiv Samsunga. Komisija je 21. prosinca 2012. donijela obavijest o utvrđenim činjenicama kojom se utvrđuje zabrinutost u narušavanje tržišnog natjecanja. Obavijest o utvrđenim činjenicama sadržava preliminarnu ocjenu u smislu članaka 9. stavka 1. Uredbe (EZ) br. 1/2003. |
| --- | --- |

(2)

Komisija je 30. siječnja 2012. pokrenula postupak protiv Samsunga. Komisija je 21. prosinca 2012. donijela obavijest o utvrđenim činjenicama kojom se utvrđuje zabrinutost u narušavanje tržišnog natjecanja. Obavijest o utvrđenim činjenicama sadržava preliminarnu ocjenu u smislu članaka 9. stavka 1. Uredbe (EZ) br. 1/2003.

| (3) | Samsung je 27. rujna 2013. ponudio početne obveze kako bi otklonio zabrinutost koju je iznijela Komisija. |
| --- | --- |

(3)

Samsung je 27. rujna 2013. ponudio početne obveze kako bi otklonio zabrinutost koju je iznijela Komisija.

| (4) | Dana 18. listopada 2013. u Službenom listu Europske unije objavljena je obavijest u skladu s člankom 27. stavkom 4. Uredbe (EZ) br. 1/2003 (3), koja je sadržavala sažetak predmeta i početne obveze te poziv zainteresiranim trećim osobama na očitovanje. |
| --- | --- |

(4)

Dana 18. listopada 2013. u Službenom listu Europske unije objavljena je obavijest u skladu s člankom 27. stavkom 4. Uredbe (EZ) br. 1/2003 (3), koja je sadržavala sažetak predmeta i početne obveze te poziv zainteresiranim trećim osobama na očitovanje.

| (5) | Samsung je 3. veljače 2014. ponudio revidirane obveze („obveze”). |
| --- | --- |

(5)

Samsung je 3. veljače 2014. ponudio revidirane obveze („obveze”).

| (6) | Dana 28. travnja 2014. provedeno je savjetovanje sa Savjetodavnim odborom za pitanja ograničavajućih djelovanja i vladajućih položaja. Istog je dana službenik za usmene rasprave izdao svoje završno izvješće. |
| --- | --- |

(6)

Dana 28. travnja 2014. provedeno je savjetovanje sa Savjetodavnim odborom za pitanja ograničavajućih djelovanja i vladajućih položaja. Istog je dana službenik za usmene rasprave izdao svoje završno izvješće.

3.   Činjenično stanje

| (7) | Normama se osigurava sukladnost i interoperabilnost telekomunikacijskih mreža i mobilnih uređaja. Za mobilne uređaje obično se primjenjuje veliki broj telekomunikacijskih normi (kao što je takozvana norma treće generacije ili „3G” (UMTS)). Te se norme odnose na tisuće tehnologija, od kojih su mnoge zaštićene patentima. |
| --- | --- |

(7)

Normama se osigurava sukladnost i interoperabilnost telekomunikacijskih mreža i mobilnih uređaja. Za mobilne uređaje obično se primjenjuje veliki broj telekomunikacijskih normi (kao što je takozvana norma treće generacije ili „3G” (UMTS)). Te se norme odnose na tisuće tehnologija, od kojih su mnoge zaštićene patentima.

| (8) | Osnovni patenti su oni kojima se zaštićuje tehnologija na koju se norma odnosi i koju subjekti koji primjenjuju normu moraju koristiti u proizvodnji proizvoda usklađenih s odgovarajućom normom. Ti se patenti nazivaju standardni osnovni patenti (SOP). SOP-ovi se razlikuju od patenata koji nisu osnovni za primjenu neke norme. Naime, tehnički je moguće da subjekt koji primjenjuje normu izradi proizvod na temelju patenta koji nije osnovni za primjenu neke norme, a da se pritom ne odrekne ključnih funkcija. Suprotno tome, subjekt koji primjenjuje normu mora koristiti tehnologiju zaštićenu SOP-om pri proizvodnji proizvoda usklađenog s odgovarajućom normom. Standardni osnovni patenti stoga mogu biti iznimno važni svojim nositeljima. Nositelj standardnog osnovnog patenta može očekivati znatan priljev prihoda, osobito za standardne osnovne patente koji se odnose na norme namijenjene primjeni u brojnim proizvodima koji se prodaju milijunima potrošača. Nakon što se određena tehnologija izabere i ugradi u opću normu, alternativne konkurentne tehnologije mogu nestati s tržišta. |
| --- | --- |

(8)

Osnovni patenti su oni kojima se zaštićuje tehnologija na koju se norma odnosi i koju subjekti koji primjenjuju normu moraju koristiti u proizvodnji proizvoda usklađenih s odgovarajućom normom. Ti se patenti nazivaju standardni osnovni patenti (SOP). SOP-ovi se razlikuju od patenata koji nisu osnovni za primjenu neke norme. Naime, tehnički je moguće da subjekt koji primjenjuje normu izradi proizvod na temelju patenta koji nije osnovni za primjenu neke norme, a da se pritom ne odrekne ključnih funkcija. Suprotno tome, subjekt koji primjenjuje normu mora koristiti tehnologiju zaštićenu SOP-om pri proizvodnji proizvoda usklađenog s odgovarajućom normom. Standardni osnovni patenti stoga mogu biti iznimno važni svojim nositeljima. Nositelj standardnog osnovnog patenta može očekivati znatan priljev prihoda, osobito za standardne osnovne patente koji se odnose na norme namijenjene primjeni u brojnim proizvodima koji se prodaju milijunima potrošača. Nakon što se određena tehnologija izabere i ugradi u opću normu, alternativne konkurentne tehnologije mogu nestati s tržišta.

| (9) | ETSI je jedna od tri europske organizacije za normizaciju. ETSI je službeno nadležan za izradu normi i specifikacija kojima se podupiru politike EU-a i EFTA-e i omogućuje unutarnje tržište u telekomunikacijskom sektoru. |
| --- | --- |

(9)

ETSI je jedna od tri europske organizacije za normizaciju. ETSI je službeno nadležan za izradu normi i specifikacija kojima se podupiru politike EU-a i EFTA-e i omogućuje unutarnje tržište u telekomunikacijskom sektoru.

| (10) | Na temelju propisa ETSI-ja poduzeća koja sudjeluju u postupku utvrđivanja normi imaju dvije glavne obveze: i. pravodobno obavijestiti ETSI o svom osnovnom intelektualnom vlasništvu prije donošenja norme; i ii. obvezati se da će omogućiti dostupnost svog intelektualnog vlasništva na temelju poštenih, razumnih i nediskriminirajućih uvjeta. |
| --- | --- |

(10)

Na temelju propisa ETSI-ja poduzeća koja sudjeluju u postupku utvrđivanja normi imaju dvije glavne obveze: i. pravodobno obavijestiti ETSI o svom osnovnom intelektualnom vlasništvu prije donošenja norme; i ii. obvezati se da će omogućiti dostupnost svog intelektualnog vlasništva na temelju poštenih, razumnih i nediskriminirajućih uvjeta.

| (11) | U prosincu 1998. Samsung se obvezao na licenciranje svojih SOP-ova za UMTS na temelju poštenih, razumnih i nediskriminirajućih uvjeta. Samsung se pri zaštiti svoje tehnologije patentom za UMTS obvezao stoga na sljedeće: i. licenciranje svojih standardnih osnovnih patenata za UMTS; i ii. njihovo licenciranje na temelju poštenih, razumnih i nediskriminirajućih uvjeta. Stoga Samsung očekuje naknadu za svoje SOP-ove za UMTS na temelju prihoda od licenciranja, a ne uporabom tih patenata kako bi isključio ostale. |
| --- | --- |

(11)

U prosincu 1998. Samsung se obvezao na licenciranje svojih SOP-ova za UMTS na temelju poštenih, razumnih i nediskriminirajućih uvjeta. Samsung se pri zaštiti svoje tehnologije patentom za UMTS obvezao stoga na sljedeće: i. licenciranje svojih standardnih osnovnih patenata za UMTS; i ii. njihovo licenciranje na temelju poštenih, razumnih i nediskriminirajućih uvjeta. Stoga Samsung očekuje naknadu za svoje SOP-ove za UMTS na temelju prihoda od licenciranja, a ne uporabom tih patenata kako bi isključio ostale.

| (12) | Počevši od 21. travnja 2011. Samsung je zatražio privremenu i trajnu sudsku zabranu protiv Applea na sudovima u Francuskoj, Njemačkoj, Italiji, Nizozemskoj i Ujedinjenoj Kraljevini i to na temelju određenih SOP-ova za UMTS. Na području EGP-a Samsung je provodio te mjere sve do prosinca 2012. kada je najavio njihovo jednostrano povlačenje. |
| --- | --- |

(12)

Počevši od 21. travnja 2011. Samsung je zatražio privremenu i trajnu sudsku zabranu protiv Applea na sudovima u Francuskoj, Njemačkoj, Italiji, Nizozemskoj i Ujedinjenoj Kraljevini i to na temelju određenih SOP-ova za UMTS. Na području EGP-a Samsung je provodio te mjere sve do prosinca 2012. kada je najavio njihovo jednostrano povlačenje.

| (13) | Komisija je preliminarno zaključila da Samsungovi zahtjevi za privremenu i trajnu sudsku zabranu protiv Applea na temelju njegovih SOP-ova za UMTS, uzimajući u obzir iznimne okolnosti predmeta i zbog nedostatka objektivnog opravdanja izazivaju zabrinutost u pogledu spojivosti tih zahtjeva za zabranu s člankom 102. UFEU-a. Iznimne okolnosti u ovom predmetu odnose se na postupak utvrđivanja norme za UMTS i Samsungovo preuzimanje obveze o licenciranju njegovih SOP-ova za UMTS na temelju poštenih, razumnih i nediskriminirajućih uvjeta. Nedostatak objektivnog opravdanja odnosi se osobito na činjenicu da potencijalni stjecatelj licence Apple nije odbijao sklopiti sporazum o licenciranju za Samsungove SOP-ove za UMTS na temelju poštenih, razumnih i nediskriminirajućih uvjeta. |
| --- | --- |

(13)

Komisija je preliminarno zaključila da Samsungovi zahtjevi za privremenu i trajnu sudsku zabranu protiv Applea na temelju njegovih SOP-ova za UMTS, uzimajući u obzir iznimne okolnosti predmeta i zbog nedostatka objektivnog opravdanja izazivaju zabrinutost u pogledu spojivosti tih zahtjeva za zabranu s člankom 102. UFEU-a. Iznimne okolnosti u ovom predmetu odnose se na postupak utvrđivanja norme za UMTS i Samsungovo preuzimanje obveze o licenciranju njegovih SOP-ova za UMTS na temelju poštenih, razumnih i nediskriminirajućih uvjeta. Nedostatak objektivnog opravdanja odnosi se osobito na činjenicu da potencijalni stjecatelj licence Apple nije odbijao sklopiti sporazum o licenciranju za Samsungove SOP-ove za UMTS na temelju poštenih, razumnih i nediskriminirajućih uvjeta.

4.   Obveze

| (14) | Kako bi otklonio zabrinutost koju je iznijela Komisija, Samsung je ponudio obveze u skladu s člankom 9. stavkom 1. Uredbe (EZ) br. 1/2003. |
| --- | --- |

(14)

Kako bi otklonio zabrinutost koju je iznijela Komisija, Samsung je ponudio obveze u skladu s člankom 9. stavkom 1. Uredbe (EZ) br. 1/2003.

| (15) | Samsung se obvezuje da pred sudovima u Europskom gospodarskom prostoru (EGP) neće zatražiti sudsku zabranu zbog povrede njegovih SOP-ova (uključujući sve postojeće i buduće patente) primijenjenih u pametnim telefonima i tabletnim računalima („mobilni SOP-ovi”) protiv mogućeg stjecatelja licencije koji se slaže i postupa u skladu s određenim okvirom za licenciranje („okvir za licenciranje”) radi određivanja poštenih, razumnih i nediskriminirajućih uvjeta. Okvir za licenciranje obuhvaća jednostrani sporazum o licenciji koji se odnosi na Samsungove mobilne SOP-ove ili, na zahtjev Samsunga ili mogućeg stjecatelja licencije, unakrsni sporazum o licenciji koji se odnosi na Samsungove mobilne SOP-ove i određene mobilne SOP-ove mogućeg stjecatelja licencije. |
| --- | --- |

(15)

Samsung se obvezuje da pred sudovima u Europskom gospodarskom prostoru (EGP) neće zatražiti sudsku zabranu zbog povrede njegovih SOP-ova (uključujući sve postojeće i buduće patente) primijenjenih u pametnim telefonima i tabletnim računalima („mobilni SOP-ovi”) protiv mogućeg stjecatelja licencije koji se slaže i postupa u skladu s određenim okvirom za licenciranje („okvir za licenciranje”) radi određivanja poštenih, razumnih i nediskriminirajućih uvjeta. Okvir za licenciranje obuhvaća jednostrani sporazum o licenciji koji se odnosi na Samsungove mobilne SOP-ove ili, na zahtjev Samsunga ili mogućeg stjecatelja licencije, unakrsni sporazum o licenciji koji se odnosi na Samsungove mobilne SOP-ove i određene mobilne SOP-ove mogućeg stjecatelja licencije.

| (16) | Okvir za licenciranje uključuje sljedeće: i. razdoblje pregovora s rokom od 12 mjeseci i ii. poštene, razumne i nediskriminirajuće uvjete koje odredi treća osoba u slučaju da se do kraja roka za pregovore ne dogovori sporazum o licenciji ili alternativni postupak određivanja poštenih, razumnih i nediskriminirajućih uvjeta. To određivanje poštenih, razumnih i nediskriminirajućih uvjeta koje obavlja treća osoba sastoji se od upućivanja spora na arbitražu ili donošenja sudske odluke radi određivanja poštenih, razumnih i nediskriminirajućih uvjeta jednostranog ili unakrsnog sporazuma o licenciji. U slučaju neslaganja Samsunga i mogućeg stjecatelja licencije u pogledu nadležnog suda za određivanja poštenih, razumnih i nediskriminirajućih uvjeta, spor se rješava na temelju sudske odluke. |
| --- | --- |

(16)

Okvir za licenciranje uključuje sljedeće: i. razdoblje pregovora s rokom od 12 mjeseci i ii. poštene, razumne i nediskriminirajuće uvjete koje odredi treća osoba u slučaju da se do kraja roka za pregovore ne dogovori sporazum o licenciji ili alternativni postupak određivanja poštenih, razumnih i nediskriminirajućih uvjeta. To određivanje poštenih, razumnih i nediskriminirajućih uvjeta koje obavlja treća osoba sastoji se od upućivanja spora na arbitražu ili donošenja sudske odluke radi određivanja poštenih, razumnih i nediskriminirajućih uvjeta jednostranog ili unakrsnog sporazuma o licenciji. U slučaju neslaganja Samsunga i mogućeg stjecatelja licencije u pogledu nadležnog suda za određivanja poštenih, razumnih i nediskriminirajućih uvjeta, spor se rješava na temelju sudske odluke.

| (17) | Okvir za licenciranje utvrđen je u dva priložena „poziva na pregovaranje” koji su sastavni dio obveza te čine ugovornu osnovu za provedbu obveza između Samsunga i mogućeg stjecatelja licencije. |
| --- | --- |

(17)

Okvir za licenciranje utvrđen je u dva priložena „poziva na pregovaranje” koji su sastavni dio obveza te čine ugovornu osnovu za provedbu obveza između Samsunga i mogućeg stjecatelja licencije.

| (18) | Obveze traju pet godina od datuma kada Samsung zaprimi službenu obavijest o Odluci. Samsung imenuje povjerenika koji će nadzirati ispunjenje obveza. |
| --- | --- |

(18)

Obveze traju pet godina od datuma kada Samsung zaprimi službenu obavijest o Odluci. Samsung imenuje povjerenika koji će nadzirati ispunjenje obveza.

| (19) | Obvezama se na odgovarajući način otklanja zabrinutost koju je Komisija iznijela u obavijesti o utvrđenim činjenicama jer se njima osigurava da Samsung ne može zatražiti sudsku zabranu na temelju svojih mobilnih SOP-ova protiv bilo kojeg mogućeg stjecatelja licencije koji je spreman sklopiti sporazum o licenciji na temelju poštenih, razumnih i nediskriminirajućih uvjeta. Obveze su stoga „sigurna luka” dostupna svim mogućim stjecateljima licencije za Samsungove mobilne SOP-ove koji prihvate okvir za licenciranje predviđen obvezama. |
| --- | --- |

(19)

Obvezama se na odgovarajući način otklanja zabrinutost koju je Komisija iznijela u obavijesti o utvrđenim činjenicama jer se njima osigurava da Samsung ne može zatražiti sudsku zabranu na temelju svojih mobilnih SOP-ova protiv bilo kojeg mogućeg stjecatelja licencije koji je spreman sklopiti sporazum o licenciji na temelju poštenih, razumnih i nediskriminirajućih uvjeta. Obveze su stoga „sigurna luka” dostupna svim mogućim stjecateljima licencije za Samsungove mobilne SOP-ove koji prihvate okvir za licenciranje predviđen obvezama.

| (20) | Mogući stjecatelj licencije može odlučiti i da neće potpisati okvir za licenciranje. U tom se slučaju ne smije automatski smatrati da mogući stjecatelj licencije odbija sklopiti sporazum o licenciranju na temelju poštenih, razumnih i nediskriminirajućih uvjeta. Suprotno tome, sud kojem bi Samsung podnio zahtjev za zabranu trebao bi procijeniti sve okolnosti dotičnog predmeta kako bi utvrdio odbija li mogući stjecatelj licencije doista sklopiti sporazum o licenciranju na temelju poštenih, razumnih i nediskriminirajućih uvjeta. |
| --- | --- |

(20)

Mogući stjecatelj licencije može odlučiti i da neće potpisati okvir za licenciranje. U tom se slučaju ne smije automatski smatrati da mogući stjecatelj licencije odbija sklopiti sporazum o licenciranju na temelju poštenih, razumnih i nediskriminirajućih uvjeta. Suprotno tome, sud kojem bi Samsung podnio zahtjev za zabranu trebao bi procijeniti sve okolnosti dotičnog predmeta kako bi utvrdio odbija li mogući stjecatelj licencije doista sklopiti sporazum o licenciranju na temelju poštenih, razumnih i nediskriminirajućih uvjeta.

5.   Zaključci

| (21) | S obzirom na obveze koje je ponudio Samsung, u Odluci se utvrđuje da više nema osnove za djelovanje i da se, ne dovodeći u pitanje članak 9. stavak 2. Uredbe (EZ) br. 1/2003, postupak u ovom predmetu može stoga zaključiti. |
| --- | --- |

(21)

S obzirom na obveze koje je ponudio Samsung, u Odluci se utvrđuje da više nema osnove za djelovanje i da se, ne dovodeći u pitanje članak 9. stavak 2. Uredbe (EZ) br. 1/2003, postupak u ovom predmetu može stoga zaključiti.

---

(1)  SL L 1, 4.1.2003., str. 1.

(2)  Univerzalni sustav pokretnih telekomunikacija (UMTS).

(3)  SL C 302, 18.10.2013., str. 14.

---

V Objave

POSTUPCI U VEZI S PROVEDBOM ZAJEDNIČKE TRGOVINSKE POLITIKE

Europska komisija

| 4.10.2014 | HR | Službeni list Europske unije | C 350/11 |
| --- | --- | --- | --- |

4.10.2014

HR

Službeni list Europske unije

C 350/11

---

Obavijest o pokretanju revizije zbog predstojećeg isteka antidampinških mjera koje se primjenjuju na uvoz određenih aluminijskih folija podrijetlom iz Brazila i Narodne Republike Kine

(2014/C 350/09)

Nakon objave Obavijesti o predstojećem isteku (1) antidampinških mjera koje su na snazi za uvoz određenih aluminijskih folija podrijetlom iz Brazila i Narodne Republike Kine („predmetne zemlje”), Europska komisija („Komisija”) je zaprimila zahtjev za reviziju na temelju članka 11. stavka 2. Uredbe Vijeća (EZ) br. 1225/2009 (2) („Osnovna uredba”).

1.   Zahtjev za reviziju

Zahtjev su 30. lipnja 2014. podnijeli AFM Aluminiumfolie Merseburg, Alcomet AD, Eurofoil Luxembourg S.A., Hydro Aluminium Rolled Products GmbH, Impold.o.o. i Symetal S.A. („podnositelji zahtjeva”) u ime proizvođača koji čine više od 25 % ukupne proizvodnje određenih aluminijskih folija u Uniji.

2.   Proizvod iz postupka revizije

Proizvod iz postupka revizije su aluminijske folije debljine ne manje od 0,008 mm i ne veće od 0,018 mm, bez podloge, samo valjane i dalje neobrađene, u svicima širine od najviše 650 mm i težine veće od 10 kg („proizvod iz postupka revizije”), podrijetlom iz Brazila i Narodne Republike Kine, trenutačno razvrstan pod oznaku KN ex 7607 11 19.

3.   Postojeće mjere

Mjere koje su trenutačno na snazi konačne su antidampinške pristojbe uvedene Uredbom Vijeća (EZ) br. 925/2009 (3).

4.   Razlozi za reviziju

Zahtjev se obrazlaže tvrdnjom da bi istekom mjera vjerojatno došlo do nastavka ili ponavljanja dampinga i nastavka ili ponavljanja štete industriji Unije.

4.1.   
  Tvrdnja o vjerojatnosti nastavka/ponavljanja dampinga

Brazil

Budući da podnositelji zahtjeva nisu mogli dobiti dokaze o domaćim cijenama u Brazilu, uobičajena vrijednost izračunana je na temelju troškova proizvodnje, prodaje, općih i administrativnih troškova i dobiti u Brazilu. S obzirom na to da trenutačno nema stvarnog uvoza iz Brazila u Uniju, izvozna cijena je utvrđena na temelju cijene proizvoda iz postupka revizije kada se prodaje za izvoz u Sjedinjene Američke Države na razini franko tvornica. Usporedbom izračunane uobičajene vrijednosti s izvoznom cijenom (na razini franko tvornica) proizvoda iz postupka revizije pokazalo se da damping postoji.

Na temelju navedene usporedbe, podnositelji zahtjeva tvrde da postoji vjerojatnost ponavljanja dampinga iz Brazila.

Narodna Republika Kina

S obzirom na to da se u skladu s odredbama članka 2. stavka 7. Osnovne uredbe Narodna Republika Kina smatra zemljom bez tržišnog gospodarstva, podnositelji zahtjeva utvrdili su uobičajenu vrijednost za uvoz iz Narodne Republike Kine na temelju izračunane uobičajene vrijednosti (troškovi proizvodnje, prodaje, opći i administrativni troškovi i dobit) u trećoj zemlji tržišnog gospodarstva, u ovom slučaju u Turskoj. Tvrdnja o vjerojatnosti nastavka dampinga temelji se na usporedbi na taj način utvrđene uobičajene vrijednosti s izvoznom cijenom proizvoda iz postupka revizije (na razini franko tvornica) pri prodaji za izvoz u Uniju.

Na temelju navedene usporedbe kojom se pokazuje postojanje dampinga, podnositelji zahtjeva iznose tvrdnju da postoji vjerojatnost nastavka dampinga iz Narodne Republike Kine.

4.2.   
  Tvrdnja o vjerojatnosti nastavka/ponavljanja štete

Podnositelji zahtjeva dostavili su uvjerljiv dokaz o vjerojatnosti ponavljanja štete u pogledu uvoza iz Brazila te također o vjerojatnosti nastavka štete u pogledu uvoza iz Narodne Republike Kine.

Brazil

Podnositelji zahtjeva iznose tvrdnju da je šteta uklonjena i to u prvom redu zahvaljujući postojanju mjera. Iznose tvrdnju da bi, ako se dopusti istek mjera, svako ponavljanje znatnog uvoza iz Brazila po dampinškim cijenama vjerojatno dovelo do ponavljanja štete industriji Unije.

Podnositelji zahtjeva dostavili su uvjerljiv dokaz da će se, ako se dopusti istek mjera, trenutačna razina uvoza proizvoda iz postupka revizije iz Brazila u Uniju vjerojatno povećati zbog potencijala proizvodnih kapaciteta proizvođača izvoznika u Brazilu i privlačnosti tržišta Unije u smislu razine cijena. Time bi se ponovno nanijela šteta.

Narodna Republika Kina

Podnositelji zahtjeva tvrde da je i dalje prisutna šteta nanesena industriji Unije. Dostavili su uvjerljive dokaze da je u smislu apsolutne vrijednosti uvoz proizvoda iz postupka revizije iz Narodne Republike Kine u Uniju i dalje znatan.

Uvjerljivim dokazima također se dokazuje da su obujam i cijene proizvoda iz postupka revizije, među ostalim, negativno utjecali na prodane količine i razinu cijena koje naplaćuje industrija Unije, što je dovelo do znatnih štetnih učinaka na ukupni rezultat, financijsku situaciju i okolnosti zapošljavanja u industriji Unije.

Podnositelji zahtjeva iznose tvrdnju o vjerojatnosti nastavka štete. U tom pogledu podnositelji zahtjeva dostavili su dokaze da će se, ako se dopusti istek mjera, trenutačna razina uvoza proizvoda iz postupka revizije iz Narodne Republike Kine u Uniju vjerojatno povećati zbog potencijala proizvodnih kapaciteta proizvođača izvoznika u Narodnoj Republici Kini i privlačnosti tržišta Unije u smislu razine cijena.

Osim toga, podnositelji zahtjeva tvrde da bi, ako se dopusti istek mjera, svaki daljnji znatni porast uvoza po dampinškim cijenama iz Narodne Republike Kine vjerojatno uzrokovao daljnju štetu industriji Unije.

5.   Postupak

Nakon savjetovanja s Odborom uspostavljenim člankom 15. stavkom 1. Osnovne uredbe Komisija je utvrdila da postoje dostatni dokazi koji opravdavaju pokretanje postupka revizije zbog predstojećeg isteka mjera te ovime pokreće reviziju u skladu s člankom 11. stavkom 2. Osnovne uredbe.

Revizijom zbog predstojećeg isteka mjera utvrdit će se postoji li vjerojatnost da bi istek mjera doveo do nastavka ili ponavljanja dampinga proizvoda iz postupka revizije podrijetlom iz Brazila i Narodne Republike Kine („predmetne zemlje”) te nastavka ili ponavljanja štete industriji Unije.

5.1.   
  Postupak za određivanje vjerojatnosti nastavka ili ponavljanja dampinga

5.1.1.   Proizvođači izvoznici u istražnom postupku

Proizvođači izvoznici (4) proizvoda iz postupka revizije iz predmetnih zemalja, uključujući one koji nisu surađivali u istražnom postupku koji je doveo do primjene mjera, pozivaju se na sudjelovanje u istražnom postupku Komisije.

5.1.1.1.   Postupak odabira proizvođača izvoznika za istražni postupak u Narodnoj Republici Kini

Odabir uzorka

S obzirom na to da bi ovom revizijom zbog predstojećeg isteka mjera mogao biti obuhvaćen velik broj proizvođača izvoznika iz Narodne Republike Kine, a u cilju završetka istražnog postupka u propisanim rokovima, Komisija može odabirom uzorka broj proizvođača izvoznika u istražnom postupku smanjiti na razumnu mjeru (postupak „odabira uzorka”). Odabir uzorka provodit će se u skladu s člankom 17. Osnovne uredbe.

Kako bi Komisija mogla odlučiti je li odabir uzorka potreban te odabrati uzorak ako je potrebno, ovime se traži da se Komisiji jave svi proizvođači izvoznici ili predstavnici koji djeluju u njihovo ime, uključujući one koji nisu surađivali u istražnom postupku koji je doveo do primjene mjera koje podliježu ovoj reviziji. Te osobe dužne su javiti se Komisiji u roku od 15 dana od datuma objave ove Obavijesti u Službenom listu Europske unije, osim ako je određeno drugačije i dostaviti podatke o svojem društvu/svojim društvima koji se traže u Prilogu I. ovoj Obavijesti.

Kako bi prikupila podatke koje smatra potrebnima za odabir uzorka proizvođača izvoznika, Komisija će kontaktirati i s nadležnim tijelima Narodne Republike Kine te može kontaktirati sa svim udruženjima proizvođača izvoznika koja su joj poznata.

Sve zainteresirane strane koje žele dostaviti ostale relevantne podatke u vezi s odabirom uzorka, osim podataka koji su zatraženi u prethodnom tekstu, moraju to učiniti u roku od 21 dan od objave ove Obavijesti u Službenom listu Europske unije, osim ako je određeno drugačije.

Ako je uzorak potreban, proizvođači izvoznici mogu se odabrati na temelju najvećeg reprezentativnog obujma izvoza u Uniju koji se razumno može istražiti u raspoloživom razdoblju. Komisija će obavijestiti sve poznate proizvođače izvoznike, nadležna tijela Narodne Republike Kine i udruženja proizvođača izvoznika, prema potrebi i preko nadležnih tijela Narodne Republike Kine, o tome koja su društva odabrana za uzorak.

Kako bi prikupila podatke koje smatra potrebnima za istražni postupak u vezi s proizvođačima izvoznicima, Komisija će poslati upitnike proizvođačima izvoznicima odabranima za uzorak, svim poznatim udruženjima proizvođača izvoznika i nadležnim tijelima Narodne Republike Kine.

Svi proizvođači izvoznici odabrani za uzorak, sva poznata udruženja proizvođača izvoznika i nadležna tijela Narodne Republike Kine dužni su dostaviti ispunjeni upitnik u roku od 37 dana od datuma obavijesti o odabiru uzorka, osim ako je određeno drugačije.

Ne dovodeći u pitanje moguću primjenu članka 18. Osnovne uredbe, smatrat će se da društva koja su odobrila svoje moguće uvrštenje u uzorak, ali nisu u njega odabrana, surađuju („proizvođači izvoznici izvan uzorka koji surađuju”).

5.1.1.2.   Postupak odabira proizvođača izvoznika u Brazilu za istražni postupak

Svi proizvođači izvoznici i udruženja proizvođača izvoznika u Brazilu pozivaju se da odmah kontaktiraju s Komisijom, po mogućnosti e-poštom, a najkasnije 15 dana nakon objave ove Obavijesti u Službenom listu Europske unije, osim ako je određeno drugačije, kako bi se javili i zatražili upitnik.

Kako bi prikupila podatke koje smatra potrebnima za svoj istražni postupak u vezi s proizvođačima izvoznicima, Komisija će poslati upitnike poznatim proizvođačima izvoznicima u Brazilu, svim poznatim udruženjima proizvođača izvoznika i nadležnim tijelima Brazila.

Proizvođači izvoznici te, prema potrebi, udruženja proizvođača izvoznika i nadležna tijela Brazila dužni su dostaviti ispunjeni upitnik u roku od 37 dana od datuma objave ove obavijesti u Službenom listu Europske unije, osim ako je određeno drugačije.

5.1.2.   Dodatni postupak za proizvođače izvoznike u predmetnoj zemlji bez tržišnog gospodarstva

Odabir treće zemlje s tržišnim gospodarstvom

U skladu s člankom 2. stavkom 7. točkom (a) Osnovne uredbe, u slučaju uvoza iz Narodne Republike Kine, uobičajena vrijednost će se odrediti na temelju cijene ili izračunane vrijednosti u trećoj zemlji s tržišnim gospodarstvom.

U prethodnom istražnom postupku Turska je uzeta kao treća zemlja s tržišnim gospodarstvom u svrhu utvrđivanja uobičajene vrijednosti za Narodnu Republiku Kinu. U trenutačnom istražnom postupku, Komisija namjerava ponovno uzeti Tursku. Ovime se zainteresirane strane pozivaju da se očituju o prikladnosti tog odabira u roku od 10 dana od datuma objave ove Obavijesti u Službenom listu Europske unije. Prema informacijama koje su Komisiji dostupne, ostali dobavljači Unije koji posluju u tržišnom gospodarstvu mogu biti, među ostalim, iz Rusije. Komisija će ispitati postoji li proizvodnja ili prodaja proizvoda iz postupka revizije u tim trećim zemljama s tržišnim gospodarstvom za koje postoje naznake da se u njima proizvodi proizvod iz postupka revizije.

5.1.3.   Nepovezani uvoznici u istražnom postupku
   (5)
   (6)

Pozivaju se nepovezani uvoznici proizvoda iz postupka revizije iz predmetnih zemalja u Uniju na sudjelovanje u ovom istražnom postupku.

S obzirom na to da bi ovom revizijom zbog predstojećeg isteka mjera mogao biti obuhvaćen velik broj nepovezanih uvoznika te radi završetka istražnog postupka u propisanim rokovima, Komisija odabirom uzorka može ograničiti broj nepovezanih uvoznika koji će sudjelovati u istražnom postupku na razumnu mjeru (postupak „odabira uzorka”). Odabir uzorka provodit će se u skladu s člankom 17. Osnovne uredbe.

Kako bi Komisija mogla odlučiti je li odabir uzorka potreban te odabrati uzorak ako je potrebno, ovime se traži da se Komisiji jave svi nepovezani uvoznici ili predstavnici koji djeluju u njihovo ime, uključujući one koji nisu surađivali u istražnom postupku koji je doveo do primjene mjera koje podliježu ovoj reviziji. Te osobe dužne su javiti se Komisiji u roku od 15 dana od datuma objave ove Obavijesti u Službenom listu Europske unije, osim ako je određeno drugačije, i priložiti podatke o svojem društvu/svojim društvima koji se traže u Prilogu II. ovoj Obavijesti.

Kako bi prikupila podatke koje smatra potrebnima za odabir uzorka nepovezanih uvoznika, Komisija može kontaktirati i sa svim poznatim udrugama uvoznika.

Sve zainteresirane strane koje žele dostaviti ostale relevantne podatke u vezi s odabirom uzorka, osim podataka koji su zatraženi u prethodnom tekstu, moraju to učiniti u roku od 21 dan od objave ove Obavijesti u Službenom listu Europske unije, osim ako je određeno drugačije.

Ako je uzorak potreban, uvoznici se mogu odabrati na temelju najvećeg reprezentativnog obujma prodaje proizvoda iz postupka revizije u Uniji koji se razumno može istražiti u raspoloživom razdoblju. Komisija će o društvima odabranima za uzorak obavijestiti sve poznate nepovezane uvoznike i udruženja uvoznika.

Kako bi prikupila podatke koje smatra potrebnima za svoj istražni postupak, Komisija će poslati upitnike nepovezanim uvoznicima iz uzorka i svim udruženjima uvoznika koja su joj poznata. Te osobe dužne su dostaviti ispunjeni upitnik u roku od 37 dana od datuma obavijesti o odabiru uzorka, osim ako je određeno drugačije.

5.2.   
  Postupak za određivanje vjerojatnosti nastavka ili ponavljanja štete – proizvođači iz Unije u istražnom postupku

Kako bi se utvrdila vjerojatnost nastavka ili ponavljanja štete industriji Unije, proizvođači proizvoda iz postupka revizije iz Unije pozivaju se na sudjelovanje u istražnom postupku Komisije.

S obzirom na to da je ovom revizijom zbog predstojećeg isteka mjera obuhvaćen velik broj proizvođača iz Unije te radi završetka istražnog postupka u propisanim rokovima, Komisija je odlučila odabirom uzorka ograničiti broj proizvođača iz Unije koji će sudjelovati u istražnom postupku na razumnu mjeru (postupak „odabira uzorka”). Odabir uzorka provodi se u skladu s člankom 17. Osnovne uredbe.

Komisija je privremeno odabrala uzorak proizvođača iz Unije. Uvid u pojedinosti zainteresirane strane mogu dobiti u dokumentaciji predmeta. Ovime se zainteresirane strane pozivaju da pregledaju dokumentaciju predmeta (u tu svrhu trebaju se obratiti Komisiji služeći se podacima za kontakt iz odjeljka 5.6. u nastavku). Ostali proizvođači iz Unije ili predstavnici koji djeluju u njihovo ime, uključujući one koji nisu surađivali u istražnom postupku/istražnim postupcima koji su doveli do primjene mjera, a koji smatraju da postoje razlozi za njihovo uvrštenje u uzorak, moraju kontaktirati s Komisijom u roku od 15 dana od datuma objave ove Obavijesti u Službenom listu Europske unije.

Sve zainteresirane strane koje žele dostaviti ostale relevantne podatke u vezi s odabirom uzorka moraju to učiniti u roku od 21 dan od objave ove Obavijesti u Službenom listu Europske unije, osim ako je određeno drugačije.

Komisija će o društvima odabranima za konačni uzorak obavijestiti sve poznate joj proizvođače iz Unije i/ili udruženja proizvođača iz Unije.

Kako bi prikupila podatke koje smatra potrebnima za svoj istražni postupak, Komisija će poslati upitnike proizvođačima iz Unije iz uzorka i svim udruženjima proizvođača iz Unije koja su joj poznata. Te osobe dužne su dostaviti ispunjeni upitnik u roku od 37 dana od datuma obavijesti o odabiru uzorka, osim ako je određeno drugačije.

5.3.   
  Postupak procjene interesa Unije

Ako se potvrdi vjerojatnost nastavka ili ponavljanja dampinga i štete, u skladu s člankom 21. Osnovne uredbe donosi se odluka o tome bi li zadržavanje antidampinških mjera bilo protivno interesu Unije. Proizvođači iz Unije, uvoznici i njihova predstavnička udruženja, korisnici i njihova predstavnička udruženja te organizacije koje predstavljaju potrošače pozivaju se da se jave u roku od 15 dana od datuma objave ove Obavijesti u Službenom listu Europske unije, osim ako je određeno drugačije. Kako bi sudjelovale u istražnom postupku, organizacije koje predstavljaju potrošače moraju u istom roku dokazati da postoji objektivna veza između njihovih aktivnosti i proizvoda iz istražnog postupka.

Osobe koje se jave u navedenom roku Komisiji mogu dostaviti podatke o interesu Unije u roku od 37 dana od datuma objave ove Obavijesti u Službenom listu Europske unije, osim ako je određeno drugačije. Ti podaci mogu se dostaviti u slobodnom obliku ili ispunjavanjem upitnika koji je pripremila Komisija. U svakom slučaju, podaci dostavljeni u skladu s člankom 21. uzimaju se u obzir samo ako su u trenutku dostavljanja potkrijepljeni činjeničnim dokazima.

5.4.   
  Ostali podnesci

U skladu s odredbama ove Obavijesti, sve zainteresirane strane ovime se pozivaju da iskažu svoja mišljenja, dostave podatke i popratne dokaze. Osim ako je određeno drugačije, ti podaci i popratni dokazi moraju se dostaviti Komisiji u roku od 37 dana od datuma objave ove Obavijesti u Službenom listu Europske unije.

5.5.   
  Mogućnost saslušanja pred istražnim službama Komisije

Sve zainteresirane strane mogu zatražiti saslušanje pred istražnim službama Komisije. Zahtjev za saslušanje podnosi se u pisanom obliku i mora sadržavati razloge na kojima se on temelji. Zahtjev za saslušanje o pitanjima povezanima s početnim stupnjem istražnog postupka mora se podnijeti u roku od 15 dana od datuma objave ove Obavijesti u Službenom listu Europske unije. Nakon toga, zahtjev za saslušanje mora se predati u rokovima koje je u svojoj komunikaciji sa stranama odredila Komisija.

5.6.   
  Upute za izradu podnesaka, slanje ispunjenih upitnika i prepisku

Svi podnesci zajedno s podacima koji se traže u ovoj obavijesti, ispunjeni upitnici i prepiska zainteresiranih strana za koje se zahtijeva povjerljivost, nose oznaku „Ograničeno” (7).

Zainteresirane strane koje dostavljaju podatke s oznakom „Ograničeno” moraju dostaviti sažetke tih podataka u obliku koji nije povjerljiv u skladu s člankom 19. stavkom 2. Osnovne uredbe, koji se označuju oznakom „Na pregled zainteresiranim stranama”. Sažeci moraju biti dovoljno detaljni kako bi omogućili prikladno razumijevanje suštine podataka dostavljenih kao povjerljivih. Ako zainteresirana strana koja dostavlja povjerljive podatke ne dostavi sažetak koji nije povjerljiv u traženom obliku i na traženoj razini kvalitete, ti se podaci ne moraju uzeti u obzir.

Pozivaju se zainteresirane strane da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji se moraju dostaviti na CD-ROM-u ili DVD-u osobno ili preporučenom poštom. Primjenom e-pošte, zainteresirane strane izražavaju suglasnost s pravilima koja se primjenjuju na elektroničke podneske navedenima u dokumentu „PREPISKA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskoj stranici Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf Zainteresirane strane moraju navesti svoje ime, adresu, broj telefona i valjanu adresu e-pošte te osigurati da je dostavljena adresa e-pošte ispravna službena adresa e-pošte koja se svakodnevno provjerava. Nakon dostave podataka za kontakt Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako je zbog prirode dokumenta koji se šalje potrebno koristiti se preporučenom poštom. Dodatna pravila i informacije o prepisci s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno spomenutim uputama za komunikaciju sa zainteresiranim stranama.

Adresa Komisije za prepiske:

| European Commission |
| --- |
| Directorate-General for Trade |
| Directorate H |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |
| E-pošta: |
| TRADE-ALUFOIL-R607-DUMPING@ec.europa.eu |
| TRADE-ALUFOIL-R607-INJURY@ec.europa.eu |

European Commission

Directorate-General for Trade

Directorate H

Office: CHAR 04/039

1049 Bruxelles/Brussel

BELGIQUE/BELGIË

E-pošta:

TRADE-ALUFOIL-R607-DUMPING@ec.europa.eu

TRADE-ALUFOIL-R607-INJURY@ec.europa.eu

6.   Nesuradnja

Ako zainteresirana strana odbija pristup podacima ili ne dostavi potrebne podatke u zadanim rokovima ili ako znatno ometa istražni postupak, nalazi se mogu, bilo da su pozitivni ili negativni, donijeti na temelju raspoloživih podataka u skladu s člankom 18. Osnovne uredbe.

Ako se utvrdi da je bilo koja zainteresirana strana dostavila lažne ili obmanjujuće podatke, podaci se zanemaruju, a mogu se koristiti raspoloživi podaci.

Ako zainteresirana strana ne surađuje ili surađuje djelomično te se stoga nalazi temelje na činjenicama dostupnima u skladu s člankom 18. Osnovne uredbe, ishod za tu stranu može biti manje povoljan nego što bi bio da je surađivala.

Uskraćivanje odgovora u elektroničkom obliku ne smatra se nesuradnjom, pod uvjetom da zainteresirana strana dokaže da bi dostavljanje odgovora u traženom obliku bilo dodatno opterećenje ili neopravdani dodatni trošak. Zainteresirana strana mora odmah kontaktirati s Komisijom.

7.   Službenik za saslušanja

Zainteresirane strane mogu zatražiti intervenciju službenika za saslušanja Glavne uprave za trgovinu. Službenik za saslušanja veza je između zainteresiranih strana i istražnih službi Komisije. Službenik za saslušanja ispituje zahtjeve za pristup dokumentaciji predmeta, sporove povezane s povjerljivošću dokumenata, zahtjeve za produljenje rokova i zahtjeve trećih osoba za saslušanja. Službenik za saslušanja može organizirati saslušanje s pojedinačnom zainteresiranom stranom te posredovati kako bi osigurao da zainteresirana strana u potpunosti ostvaruje svoja prava na obranu.

Svaki zahtjev za saslušanje pred službenikom za saslušanja podnosi se u pisanom obliku i mora sadržavati razloge za podnošenje zahtjeva. Zahtjev za saslušanje o pitanjima povezanima s početnim stupnjem istražnog postupka mora se podnijeti u roku od 15 dana od datuma objave ove Obavijesti u Službenom listu Europske unije. Nakon toga se zahtjev za saslušanje podnosi u rokovima koje je u svojoj komunikaciji sa stranama odredila Komisija.

Službenik za saslušanja omogućuje saslušanje uz sudjelovanje stranaka kako bi se mogla predstaviti različita stajališta i ponuditi pobijajući dokazi o pitanjima koja su, među ostalim, povezana s vjerojatnošću nastavka ili ponavljanja dampinga i štete te s interesom Unije.

Zainteresirane strane mogu pronaći daljnje informacije i podatke za kontakt na stranicama službenika za saslušanja na internetskim stranicama Glavne uprave za trgovinu: http://ec.europa.eu/commission_2010-2014/degucht/contact/hearing-officer/

8.   Vremenski okvir istražnog postupka

Istražni postupak zaključuje se u skladu s člankom 11. stavkom 5. Osnovne uredbe u roku od 15 mjeseci od datuma objave ove Obavijesti u Službenom listu Europske unije.

9.   Mogućnost zahtjeva za reviziju u skladu s člankom 11. stavkom 3. Osnovne uredbe

S obzirom na to da je ova revizija zbog predstojećeg isteka mjera pokrenuta u skladu s odredbama članka 11. stavka 2. Osnovne uredbe, njezini nalazi neće dovesti do izmjene postojećih mjera, već će dovesti do ukidanja ili zadržavanja tih mjera u skladu s člankom 11. stavkom 6. Osnovne uredbe.

Ako bilo koja od zainteresiranih strana smatra da se revizijom mjera opravdava mogućnost izmjene mjera, ta strana može zatražiti reviziju u skladu s člankom 11. stavkom 3. Osnovne uredbe.

Strane koje žele zatražiti takav postupak revizije, koji bi se proveo neovisno o reviziji zbog predstojećeg isteka mjera navedenoj u ovoj Obavijesti, mogu se obratiti Komisiji na navedenu adresu.

10.   Obrada osobnih podataka

Osobni podaci prikupljeni u ovom istražnom postupku obrađuju se u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (8).

---

(1)  Obavijest o predstojećem isteku određenih antidampinških mjera (2014/C 49/07) (SL C 49, 21.2.2014., str. 7.).

(2)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (kodificirana verzija) (SL L 343, 22.12.2009., str. 51.).

(3)  Uredba Vijeća (EZ) br. 925/2009 od 24. rujna 2009. o uvođenju konačne antidampinške pristojbe i konačnoj naplati privremene pristojbe uvedene na uvoz određene aluminijske folije podrijetlom iz Armenije, Brazila i Narodne Republike Kine (SL L 262, 6.10.2009., str. 1.).

(4)  Proizvođač izvoznik je svako društvo u predmetnim zemljama koje proizvodi i izvozi proizvod iz postupka revizije na tržište Unije, bilo izravno ili preko treće osobe, uključujući svako njegovo povezano društvo uključeno u proizvodnju, domaću prodaju ili izvoz proizvoda iz postupka revizije.

(5)  U uzorak se mogu uvrstiti samo uvoznici koji nisu povezani s proizvođačima izvoznicima. Uvoznici koji su povezani s proizvođačima izvoznicima moraju ispuniti Prilog I. upitniku za te proizvođače izvoznike. Za definiciju povezane strane vidjeti bilješku 5. u Prilogu I. ili bilješku 8. u Prilogu II.

(6)  Podaci koje dostave nepovezani uvoznici mogu se koristiti i u ostalim vidovima istražnog postupka osim utvrđivanja dampinga.

(7)  Dokument s oznakom „Ograničeno” dokument je koji se smatra povjerljivim u skladu s člankom 19. Uredbe Vijeća (EZ) br. 1225/2009 (SL L 343, 22.12.2009., str. 51.) i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). Osim toga, taj je dokument zaštićen u skladu s člankom 4. Uredbe (EZ) br. 1049/2001. Europskog parlamenta i Vijeća (SL L 145, 31.5.2001., str. 43.).

(8)  SL L 8, 12.1.2001., str. 1.

---

PRILOG I.

---

PRILOG II.

---

| 4.10.2014 | HR | Službeni list Europske unije | C 350/22 |
| --- | --- | --- | --- |

4.10.2014

HR

Službeni list Europske unije

C 350/22

---

Obavijest o isteku određenih antidampinških mjera

(2014/C 350/10)

Nakon objave obavijesti o predstojećem isteku (1), nakon koje nije podnesen propisno argumentirani zahtjev za reviziju, Komisija obavješćuje o skorom isteku antidampinške mjere navedene u nastavku.

Ova obavijest objavljuje se u skladu s člankom 11. stavkom 2. Uredbe Vijeća (EZ) br. 1225/2009 od 30. studenoga 2009. (2) o zaštiti od dampinškog uvoza iz zemalja koje nisu članice Europske zajednice.

| Proizvod | Zemlja(-e) podrijetla ili izvoza | Mjere | Poveznica | Datum isteka (3) |
| --- | --- | --- | --- | --- |
| Određene aluminijske folije | Armenija | Antidampinška pristojba | Uredba Vijeća (EZ) br. 925/2009 (SL L 262, 6.10.2009., str. 1.) | 7.10.2014. |

Proizvod

Zemlja(-e) podrijetla ili izvoza

Mjere

Poveznica

Datum isteka (3)

Određene aluminijske folije

Armenija

Antidampinška pristojba

Uredba Vijeća (EZ) br. 925/2009 (SL L 262, 6.10.2009., str. 1.)

7.10.2014.

---

(1)  SL C 49, 21.2.2014., str. 7.

(2)  SL L 343, 22.12.2009., str. 51.

(3)  Mjera istječe u ponoć na dan naveden u ovom stupcu.

---

POSTUPCI U VEZI S PROVEDBOM POLITIKE TRŽIŠNOG NATJECANJA

Europska komisija

| 4.10.2014 | HR | Službeni list Europske unije | C 350/23 |
| --- | --- | --- | --- |

4.10.2014

HR

Službeni list Europske unije

C 350/23

---

Prethodna prijava koncentracije

(Predmet M.7307 – Electricity Supply Board/Vodafone Ireland/JV)

(Tekst značajan za EGP)

(2014/C 350/11)

| 1. | Dana 26. rujna 2014. Komisija je zaprimila prijavu predložene koncentracije u skladu s člankom 4. Uredbe Vijeća (EZ) br. 139/2004 (1) kojom poduzetnici Electricity Supply Board („ESB”, Irska), društvo u većinskom državnom vlasništvu i Vodafone Ireland Limited („Vodafone Ireland”, Irska), društvo-kći u potpunom vlasništvu društva Vodafone Group Plc, kupnjom udjela stječu, u smislu članka 3. stavka 1. točke (b) Uredbe o koncentracijama, zajedničku kontrolu nad novoosnovanim zajedničkim pothvatom („JVCo”, Irska). |
| --- | --- |

1.

Dana 26. rujna 2014. Komisija je zaprimila prijavu predložene koncentracije u skladu s člankom 4. Uredbe Vijeća (EZ) br. 139/2004 (1) kojom poduzetnici Electricity Supply Board („ESB”, Irska), društvo u većinskom državnom vlasništvu i Vodafone Ireland Limited („Vodafone Ireland”, Irska), društvo-kći u potpunom vlasništvu društva Vodafone Group Plc, kupnjom udjela stječu, u smislu članka 3. stavka 1. točke (b) Uredbe o koncentracijama, zajedničku kontrolu nad novoosnovanim zajedničkim pothvatom („JVCo”, Irska).

| 2. | Poslovne su djelatnosti predmetnih poduzetnika sljedeće:
  —   ESB: opskrbljivač električnom energijom čija je osnovna djelatnost prijenos, distribucija, proizvodnja i dobava električne energije,
  —   Vodafone Ireland: društvo za pružanje pokretnih i nepokretnih komunikacijskih usluga,
  —   JVCo: društvo, koje je pod zajedničkom kontrolom, za izgradnju, isporuku i upravljanje mrežom velikog kapaciteta tipa „optička vlakna do zgrade” (FTTB) u Irskoj. |
| --- | --- |

2.

Poslovne su djelatnosti predmetnih poduzetnika sljedeće:

—   ESB: opskrbljivač električnom energijom čija je osnovna djelatnost prijenos, distribucija, proizvodnja i dobava električne energije,

—   Vodafone Ireland: društvo za pružanje pokretnih i nepokretnih komunikacijskih usluga,

—   JVCo: društvo, koje je pod zajedničkom kontrolom, za izgradnju, isporuku i upravljanje mrežom velikog kapaciteta tipa „optička vlakna do zgrade” (FTTB) u Irskoj.

| 3. | Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama. Međutim, konačna odluka još nije donesena. |
| --- | --- |

3.

Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama. Međutim, konačna odluka još nije donesena.

| 4. | Komisija poziva zainteresirane treće osobe da joj podnesu moguća očitovanja o predloženoj koncentraciji.
  Očitovanja se moraju dostaviti Komisiji najkasnije 10 dana od datuma ove objave. Očitovanja se mogu poslati Komisiji, uz naznaku referentnog broja M.7307 – Electricity Supply Board/Vodafone Ireland/JV, telefaksom (+32 22964301), e-poštom na adresu COMP-MERGER-REGISTRY@ec.europa.eu ili poštom na sljedeću adresu:





  European Commission |
| --- | --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Komisija poziva zainteresirane treće osobe da joj podnesu moguća očitovanja o predloženoj koncentraciji.

Očitovanja se moraju dostaviti Komisiji najkasnije 10 dana od datuma ove objave. Očitovanja se mogu poslati Komisiji, uz naznaku referentnog broja M.7307 – Electricity Supply Board/Vodafone Ireland/JV, telefaksom (+32 22964301), e-poštom na adresu COMP-MERGER-REGISTRY@ec.europa.eu ili poštom na sljedeću adresu:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  SL L 24, 29.1.2004., str. 1. („Uredba o koncentracijama”).

---

DRUGI AKTI

Europska komisija

| 4.10.2014 | HR | Službeni list Europske unije | C 350/24 |
| --- | --- | --- | --- |

4.10.2014

HR

Službeni list Europske unije

C 350/24

---

Objava zahtjeva u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2014/C 350/12)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

JEDINSTVENI DOKUMENT

UREDBA VIJEĆA (EZ) br. 510/2006

o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda
   (2)

„MELOA DE SANTA MARIA — AÇORES”

EZ br.: PT-PGI-0005-01124 – 1.7.2013.

ZOZP ( X ) ZOI ( )

1.   Naziv

„Meloa de Santa Maria — Açores”

2.   Država članica ili treća zemlja

Država članica ili treća zemlja

Portugal

3.   Opis poljoprivrednog ili prehrambenog proizvoda

Opis poljoprivrednog ili prehrambenog proizvoda

3.1.   Vrsta proizvoda

Vrsta proizvoda

Razred 1.6. Voće, povrće i žitarice, u prirodnom stanju ili prerađeni

3.2.   Opis proizvoda na koji se odnosi naziv iz točke 1.

Opis proizvoda na koji se odnosi naziv iz točke 1.

Naziv „Meloa de Santa Maria — Açores” označava voće iz porodice Cucumis melo L. koje pripada skupini dinja (kantalupa) i mrežastim sortama.

Cucumis melo L.

Plodovi su okruglog do ovalnog oblika, vrlo mrežaste kore koja je prije dozrijevanja zelenkasta, a nakon sazrijevanja žutozelena. Meso je narančaste boje i mekane teksture, a zreli su plodovi aromatični, sočni i slatkog okusa.

Fizikalno-kemijska svojstva i hranjive vrijednosti proizvoda navedeni su u tablici u nastavku:

| Parametar | Prosječna vrijednost | Najmanja vrijednost | Najveća vrijednost |
| --- | --- | --- | --- |
| Vlažnost (g/%) | 88,11–89,03 | 86,63 | 91,10 |
| pH | 6,26–6,37 | 5,37 | 6,66 |
| Sirove bjelančevine (g/%) | 0,67–0,83 | 0,5 | 1,1 |
| Reducirajući šećeri (g/%) | 3,67–3,78 | 3 | 6 |
| Ukupni šećeri (g/%) | 8,33–9,56 | 6 | 11 |
| Askorbinska kiselina (mg/100 g) | 0,17–0,23 | 0,1 | 0,4 |

Parametar

Prosječna vrijednost

Najmanja vrijednost

Najveća vrijednost

Vlažnost (g/%)

88,11–89,03

86,63

91,10

pH

6,26–6,37

5,37

6,66

Sirove bjelančevine (g/%)

0,67–0,83

0,5

1,1

Reducirajući šećeri (g/%)

3,67–3,78

3

6

Ukupni šećeri (g/%)

8,33–9,56

6

11

Askorbinska kiselina (mg/100 g)

0,17–0,23

0,1

0,4

| Parametar | Prosječna vrijednost | Jedinica | Najmanja vrijednost | Najveća vrijednost |
| --- | --- | --- | --- | --- |
| Natrij | 41 | mg Na/% | 25,9 | 57,1 |
| Kalij | 426,5 | mg K/% | 323,6 | 516,6 |
| Kalcij | 67,3 | mg Ca/% | 46,0 | 109,2 |
| Magnezij | 90,6 | mg Mg/% | 71,9 | 123,3 |
| Topivo željezo | < 0,1 | mg Fe/% | — | < 0,1 |
| Ukupno željezo | < 0,1 | mg Fe/% | — | < 0,1 |
| Vitamin C | 104,8 | mg vit. C/% | 64,21 | 165,8 |

Parametar

Prosječna vrijednost

Jedinica

Najmanja vrijednost

Najveća vrijednost

Natrij

41

mg Na/%

25,9

57,1

Kalij

426,5

mg K/%

323,6

516,6

Kalcij

67,3

mg Ca/%

46,0

109,2

Magnezij

90,6

mg Mg/%

71,9

123,3

Topivo željezo

< 0,1

mg Fe/%

—

< 0,1

Ukupno željezo

< 0,1

mg Fe/%

—

< 0,1

Vitamin C

104,8

mg vit. C/%

64,21

165,8

Plodovi voćke „Meloa de Santa Maria — Açores” jedu se svježi i prodaju se cijeli. Provodi se određivanje veličine u smislu promjera i mase, a prihvatljivima se smatraju samo plodovi promjera većeg od 10 cm i mase od 600 do 1 400 g (masa od 600 do 799 g, II. razred veličine; masa od 800 do 1 400 g, I. razred veličine).

3.3.   Sirovine (samo za prerađene proizvode)

Sirovine (samo za prerađene proizvode)

—

3.4.   Hrana za životinje (samo za proizvode životinjskog podrijetla)

Hrana za životinje (samo za proizvode životinjskog podrijetla)

—

3.5.   Posebni proizvodni postupci koji se moraju provesti na određenom zemljopisnom području

Posebni proizvodni postupci koji se moraju provesti na određenom zemljopisnom području

Proizvodnja, berba i odabir provode se na određenom zemljopisnom području.

3.6.   Posebna pravila za rezanje, ribanje, pakiranje itd.

Posebna pravila za rezanje, ribanje, pakiranje itd.

Plodovi „Meloa de Santa Maria — Açores” pakiraju se u pojedinačna ili kolektivna pakiranja u kojima plodovi moraju biti poslagani pravilno i u jednom sloju. Sadržaj svakog pakiranja mora biti ujednačen, odnosno plodovi moraju biti istog podrijetla (s istog poljoprivrednog gospodarstva), sorte, veličine te jednakog stupnja zrelosti. Vidljivi dio sadržaja pakiranja mora biti reprezentativan za čitavo pakiranje.

3.7.   Posebna pravila o označivanju

Posebna pravila o označivanju

Osim zakonski propisanih elemenata na ambalaži svakog pakiranja „Meloa de Santa Maria — Açores” mora biti navedeno sljedeće:

oznaka „Meloa de Santa Maria — Açores Zaštićena oznaka zemljopisnog podrijetla (ZOZP)”;

logotip proizvoda;

logotip Europske unije;

certifikacijski žig (koji označava tijelo koje je provelo kontrolu te kojim se osigurava sljedivost proizvoda putem obveznih brojeva).

Bez obzira na oblik u kojem su stavljeni na tržište, svi plodovi pojedinačno su identificirani pomoću logotipa proizvoda i certifikacijskog žiga.

Logotip proizvoda:

Osim prethodno navedene osnovne inačice (u boji, na bijeloj podlozi), logotip proizvoda može se reproducirati na sljedeće načine: u boji na crnoj podlozi, u nijansama sive boje na bijeloj podlozi te crno-bijelo, u pozitivu i negativu.

4.   Sažeta definicija zemljopisnog područja

Sažeta definicija zemljopisnog područja

Ograničeno zemljopisno područje obuhvaća cijeli otok Santa Maria u Azorskom otočju.

5.   Povezanost sa zemljopisnim područjem

Povezanost sa zemljopisnim područjem

5.1.   Posebnosti zemljopisnog područja

Posebnosti zemljopisnog područja

Otok Santa Maria jedini je otok u Azorskom arhipelagu na kojem se, osim stijena vulkanskog podrijetla koje su zajedničke svim otocima arhipelaga, mogu pronaći ostaci sedimentnih stijena (vapnenac). Dakle, posebnost je ovog otoka u potpunosti povezana s vrstom tla koje ga pokriva: tlo je muljevito-glinovite teksture, bogato kalijem, vapnencem, magnezijem i svim vrstama mikronutrijenata. Ovo tlo sadržava visok postotak organskih tvari te je neutralne pH vrijednosti.

Budući da se nalazi na jugoistoku otočja te uzimajući u obzir njegov niski reljef, stopa vlažnosti na otoku Santa Maria manja je nego na drugim otocima u autonomnoj regiji Azora. Klima je suha do umjerena, s malim razlikama između prosječne zimske (14 °C) i ljetne (22 °C) temperature; prosječna godišnja temperatura jest između 10 i 20 °C. U smislu relativne vlažnosti klima je vlažna (prosječna godišnja relativna vlažnost zraka u 9 sati iznosi od 75 % do 90 %). Što se tiče oborina, otočna klima spada u umjereno kišovite i kišovite klime (godišnja količina oborina iznosi od 500 do 2 000 mm), ovisno o području. Ukratko, na otoku Santa Maria prevladavaju vrlo posebni klimatski uvjeti povezani s njegovim zemljopisnim položajem, veličinom, morfologijom i sastavom tla zbog kojih se razlikuje od drugih otoka Azorskog arhipelaga.

Zajednički učinak klimatskih obilježja te raznolikosti tla i topografije na otoku Santa Maria zaslužan je za vrlo posebna svojstva otočnih poljoprivrednih proizvoda kojima se odlikuje i dinja „Meloa de Santa Maria — Açores” i zbog kojih se ova vrsta razlikuje od ostalih sorti. Ovim čimbenicima treba pridodati znanje i umijeće otočnih proizvođača u smislu tehnika proizvodnje i metoda uzgoja, uključujući i uporabu biljnog otpada od krmnih mahunarki u tlu, obrezivanje, određivanje idealnog stupnja zrelosti, odgovarajuća pravila i pažljiv odabir plodova. Ove tehnike omogućuju dobivanje proizvoda koji se okusom, teksturom i mirisom razlikuju od ostalih vrsta dinja te koji su prepoznatljivi potrošačima s drugih otoka Azorskog arhipelaga i kontinentalnog Portugala.

O jedinstvenom okusu ove dinje govorio je već Gaspar Frutuoso koji je 1570. napisao sljedeće: „(...) ovdje se može pronaći i mnogo dinja koje su najukusnije na otočju, a čak je i najgora među njima izvrsnog okusa (...)”. Danas se proizvodnja ovog voća još uvijek cijeni, a „dinja je stekla slavu” među poljoprivrednim proizvodima otoka Santa Maria (Guido de Monterey, 1981., str. 47.).

5.2.   Posebnosti proizvoda

Posebnosti proizvoda

Dinja pod nazivom „Meloa de Santa Maria — Açores” razlikuje se od ostalog voća iste vrste uzgojenog na drugom području po svojim fizikalno-kemijskim i organoleptičkim svojstvima. S organoleptičkog stajališta meso dinje narančaste je boje, mekane teksture, a dozreli plodovi imaju sladak i sočan okus što je jedinstvena značajka sorti uzgojenih na otoku Santa Maria. Oslobađanjem hlapljivih kiselina plodovi dobivaju miris po kojem se odmah mogu prepoznati.

Od hranjivih vrijednosti navedenih u točki 3.2. važno je naglasiti visok sadržaj vitamina C, u usporedbi s prosječnim vrijednostima uobičajenih sorti dinje, kao i visok udio minerala, uključujući kalij, magnezij i kalcij. Što se tiče energetske vrijednosti, prosječne vrijednosti dinje „Meloa de Santa Maria — Açores” više su od prosječnih vrijednosti obične dinje. Sadržava i veće količine bjelančevina, masti i ugljikohidrata od obične dinje. Međutim, sadržaj vlakana manji je od prosječnih vrijednosti za obične vrste dinje.

5.3.   Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP)

Uzročna povezanost zemljopisnog područja i kvalitete ili karakteristika proizvoda (za ZOI) odnosno određene kvalitete, ugleda ili drugih karakteristika proizvoda (za ZOZP)

Dinje su na otoku Santa Maria oko 16. stoljeća počeli uzgajati doseljenici, a s vremenom se zadržala kao domaća vrtna kultura („cultura de quintal”). U svrhu stvaranja konteksta tadašnje regionalne proizvodnje, koja je većinom podrazumijevala proizvodnju vina i uzgoj batata, Adriano Ferreira (1996., str. 88.) prikupljao je uspomene na zemlju i lokalno stanovništvo te je izjavio kako su „dinje koje se uzgajaju na otoku Santa Maria slavne i ukusne te su se izvozile na druge otoke. Dopustite mi najprije da pojasnim: naše je voće uvijek bilo dobro, čak i ako ga nikad nismo proizvodili u velikim količinama”.

cultura de quintal

Tijekom sedamdesetih godina 20. stoljeća imigranti iz Amerike počeli su uvoditi hibridne vrste dinje. Lokalni su proizvođači ubrzo shvatili kako ove nove vrste nemaju samo odličan trgovinski potencijal, nego i jako dobro uspijevaju te su odlične kvalitete pa se područje proizvodnje postupno širilo. Tako je vrsta dinje koja je najbolje prilagođena tlu i klimatskim uvjetima otoka Santa Maria te zahtjevima stanovnika bila gotovo dvadeset godina ispitivana i usavršavana. Zadržane sorte dinje jesu mrežaste dinje koje pripadaju kantalupama.

Specifična svojstva dinje „Meloa de Santa Maria — Açores” (gruba kora, sočno meso narančaste boje, slatki okus i miris) nastaju uslijed karakteristika tla i klimatskih uvjeta otoka te zahvaljujući lokalnim metodama proizvodnje. Stvaranje hlapivih kiselina povezano s dozrijevanjem voća te otpuštanjem mirisa, kao i specifične karakteristike tla na otoku Santa Maria koje je bogato kalijem, magnezijem, kalcijem i drugim oligoelementima, dinjama daju fizikalno-kemijska svojstva i hranjive vrijednosti opisane u točkama 3.2. i 5.2.

Ovim čimbenicima treba pridodati znanje proizvođača u pogledu ovog voća i njegove proizvodnje. Primjerice, na otoku Santa Maria na tlo se često nanosi biljni otpad krmnih „jesenskih” mahunarki (mahunarka „favica”/žuta lupina) kako bi se povećala plodnost na prirodan i vrlo poseban način. Za optimalni razvoj usjeva važno je da se za sortu „Meloa de Santa Maria — Açores” provodi obrezivanje, što se tradicionalno ne provodi na običnim sortama dinje. Dinja „Meloa de Santa Maria — Açores” vrlo je osjetljiva na gušenje korijena pa se radi dobivanja kvalitetnijih plodova smanjuje unos vode za vrijeme berbe. Proizvodne tehnike, određivanje stupnja zrelosti, određivanje veličine i ručni odabir voća tijekom berbe omogućuju isticanje fizikalno-kemijskih svojstava ove sorte u usporedbi s drugim sličnim proizvodima u drugim dijelovima Europe.

favica

Dinja „Meloa de Santa Maria — Açores” u velikoj je mjeri prisutna na tržištu te je omiljena među potrošačima, a od dinja iz drugih regija razlikuju je prema njezinom izgledu i okusu. Prodaja ove sorte izvorno je bila ograničena na lokalno tržište. Međutim, postala je poznata po izvrsnoj kvaliteti što je dovelo do povećanja potražnje velikih trgovaca sa susjednog otoka São Miguel, a time i do povećanja proizvodnje u smislu količine i kvalitete. Radi se o specifičnom proizvodu čija su svojstva danas dobro poznata te su usko povezana sa zemljopisnim područjem proizvodnje – azorskim otokom Santa Maria.

Upućivanje na objavu specifikacije

Upućivanje na objavu specifikacije

(članak 5. stavak 7. Uredbe (EZ) br. 510/2006 (3))

3

http://www.dgadr.mamaot.pt/images/docs/val/dop_igp_etg/Valor/doc/CE_MeloaStaMaria.pdf

---

(1)  SL L 343, 14.12.2012., str. 1.

1

(2)  SL L 93, 31.3.2006., str. 12. Zamijenjena Uredbom (EU) br. 1151/2012.

2

(3)  Vidjeti bilješku 2.

3

---